cyanic-selkie/wikianc huggingface dataset:
ಸಿ ಜೀವ ಸತ್ವ
ಚಿಕಿತ್ಸಕ ಬಳಕೆಗಳು
ಸ್ಕರ್ವಿ ರೋಗದ ನಿಗ್ರಹಕ್ಕೆ ಮತ್ತು ಚಿಕಿತ್ಸೆಗೆ C ಜೀವಸತ್ವವು ಅತ್ಯವಶ್ಯಕವಾಗಿದೆ. ಅಪೌಷ್ಠಿಕತೆಯಿಂದ ಉಂಟಾಗುವ ಇತರ ಕಾಯಿಲೆಗಳೊಂದಿಗೆ ಸ್ಕರ್ವಿಯು ಸಹರೋಗಸೂಚಕವಾಗಿದೆ; ಕೈಗಾರಿಕೆ ಅಭಿವೃದ್ಧಿಗೊಂಡ ರಾಷ್ಟ್ರಗಳ ಆಹಾರ ಕ್ರಮದಲ್ಲಿ ಸ್ಕರ್ವಿಯನ್ನು ತಡೆಗಟ್ಟುವುದಕ್ಕಾಗಿಯೇ C ಜೀವಸತ್ವವು ಹೆಚ್ಚಿನ ಪ್ರಮಾಣದಲ್ಲಿರುತ್ತದೆ.
ಪ್ರಾಣಿ ಮತ್ತು ಸೋಂಕುಶಾಸ್ತ್ರ ರೂಪರಚನೆಯ ಆಧಾರದಲ್ಲಿ ಹೇಳುವುದಾದರೆ ಹೆಚ್ಚಿನ ಪ್ರಮಾಣದ C ಜೀವಸತ್ವ ಸೇವನೆಯು ಸೀಸ-ಚೋದಿತ ನರ ಮತ್ತು ಸ್ನಾಯು ವೈಪತರಿತ್ಯಕ್ಕೆ, ವಿಶೇಷವಾಗಿ ಧೂಮಪಾನ ಮಾಡುವವರಲ್ಲಿ, "ರಕ್ಷಣಾತ್ಮಕ ಪ್ರಭಾವ" ಬೀರುತ್ತದೆ.
ದೇಹದಲ್ಲಿ ಆಕ್ಸಿಡೀಕೃತ C ಜೀವಸತ್ವದ ಪ್ರಮುಖ ರೂಪವಾದ ಡಿಹೈಡ್ರೋಆಸ್ಕೋರ್ಬಿಕ್ ಆಮ್ಲವು ಅದರ ರಕ್ತ-ಮಿದುಳು ಪ್ರತಿಬಂಧಕವನ್ನು ಭೇದಿಸಿಕೊಂಡು ಹೋಗುವ ಸಾಮರ್ಥ್ಯದಿಂದಾಗಿ ನರಗಳ ಕೊರತೆ ಮತ್ತು ಸಾವಿನಿಂದ ಪಾರ್ಶ್ವವಾಯು ಹೊಡೆತ ಉಂಟಾಗುವುದನ್ನು ಕಡಿಮೆ ಮಾಡುತ್ತದೆ. ಆದರೆ "ಆಕ್ಸಿಡೀಕರಣ-ವಿರೋಧಿ ಆಸ್ಕೋರ್ಬಿಕ್ ಆಮ್ಲ (AA) ಅಥವಾ C ಜೀವಸತ್ವವು ರಕ್ತ-ಮಿದುಳು ಪ್ರತಿಬಂಧಕವನ್ನು ಭೇದಿಸಿಕೊಂಡು ಒಳನುಗ್ಗುವುದಿಲ್ಲ".
ಸಾಮಾನ್ಯ ಶೀತದ ಮೇಲಿರುವ C ಜೀವಸತ್ವದ ಪ್ರಭಾವವನ್ನು ವ್ಯಾಪಕವಾಗಿ ಸಂಶೋಧನೆ ಮಾಡಲಾಗಿದೆ.
C ಜೀವಸತ್ವದ ಬೃಹತ್‌ಪ್ರಮಾಣದ ಬಳಕೆ
ಅಧಿಕ ಪ್ರಮಾಣದ C ಜೀವಸತ್ವದಿಂದ ಸಾಮಾನ್ಯ ಜನರ ಮೇಲೆ ಉಂಟಾಗುವ ಪರಿಣಾಮದ ಬಗ್ಗೆ ಹೆಚ್ಚು ಪ್ರಾಯೋಗಿಕ ಪರೀಕ್ಷೆಗಳು ನಡೆಯದಿದ್ದರೂ, ವಿಟ್ರೊ ಮತ್ತು ಪೂರ್ವಾಧ್ಯಯನದ ಆಧಾರದಲ್ಲಿ ಹಲವಾರು ವ್ಯಕ್ತಿಗಳು ಮತ್ತು ಸಂಸ್ಥೆಗಳು ಹೆಚ್ಚಿನ ಪ್ರಮಾಣದ C ಜೀವಸತ್ವವನ್ನು ತೆಗೆದುಕೊಳ್ಳುವಂತೆ ಸಲಹೆ ಮಾಡಿದ್ದಾರೆ. ರೋಬರ್ಟ್ ಕ್ಯಾಥ್‌ಕಾರ್ಟ್, ಇವಾನ್ ಕ್ಯಾಮರಾನ್, ಸ್ಟೀವ್ ಹಿಕೆ, ಇರ್ವಿನ್ ಸ್ಟೋನ್, ಮ್ಯಾಥಿಯಸ್ ರ‌್ಯಾಥ್ ಮತ್ತು ಲಿನಸ್ ಪಾಲಿಂಗ್-ಈ ಕೆಲವು ವಿಜ್ಞಾನಿಗಳು ಡೈಯಟರಿ ರೆಫರೆನ್ಸ್ ಇಂಟೇಕ್‌ಗಿಂತ (DRI) ಹೆಚ್ಚಿಗೆ ಸೇವನೆಯ ಬಗ್ಗೆ ಸಲಹೆ ನೀಡಿದ್ದಾರೆ. ಹೆಚ್ಚಿನ ಪ್ರಮಾಣದ ಬಳಕೆಯ ಬಗೆಗಿನ ಸಲಹೆಗಳು ವಾನರಗಳ ಆಹಾರ ಕ್ರಮ ಮತ್ತು ಚರಿತ್ರ ಪೂರ್ವ ಮಾನವರ ಅದೇ ರೀತಿಯ ಆಹಾರ ಪದ್ಥತಿಯನ್ನು ಆಧರಿಸಿದೆ. ಹೆಚ್ಚಿನ ಸಸ್ತನಿಗಳು ಆಹಾರದ ಮೂಲಕ C ಜೀವಸತ್ವ ಸೇವನೆಯನ್ನು ಅವಲಂಬಿಸದೆ ಒಳಗಿನಿಂದಲೇ ಅದನ್ನು ಸಂಯೋಜಿಸಿಕೊಳ್ಳುತ್ತವೆ.
ಪ್ರತಿದಿನಕ್ಕೆ 2500 kcalನಷ್ಟು ಬೇಕಾಗುವ ಮಾನವರಿಗೆ ದಿನನಿತ್ಯಕ್ಕೆ 2,300 ಮಿಲಿಗ್ರಾಂನಷ್ಟು C ಜೀವಸತ್ವದ ಅವಶ್ಯಕತೆ ಇರುತ್ತದೆ ಎಂದು ಪ್ರೈಮೇಟುಗಳ ಆಹಾರ ಕ್ರಮದ ಆಧಾರದಲ್ಲಿ (ಜೀನ್ ವಿಕೃತಿಯಾದಾಗ ನಮ್ಮ ಪೂರ್ವಜರು ಸೇವಿಸುತ್ತಿದ್ದ ಕ್ರಮದಲ್ಲೇ) ಸ್ಟೋನ್ ಮತ್ತು ಪಾಲಿಂಗ್ ಲೆಕ್ಕಹಾಕಿದ್ದಾರೆ. ಸ್ಕರ್ವಿಯನ್ನು ತಡೆಗಟ್ಟಲು ಮಾತ್ರ RDA ದೃಢಪಡಿಸಿದ ಪ್ರಮಾಣವು ಸಾಕಾಗುವುದೇ ಹೊರತು ಸದೃಢ ಆರೋಗ್ಯಕ್ಕಾಗುವಷ್ಟು ಆಗಿಲ್ಲ ಎಂದು ಪಾಲಿಂಗ್ ಖಂಡಿಸಿದನು.
ಅಧಿಕ ಪ್ರಮಾಣದ C ಜೀವಸತ್ವವು ರಕ್ತಸಾರ ಯ‌ೂರಿಕ್ ಆಮ್ಲ ಮಟ್ಟವನ್ನು ಇಳಿಸುತ್ತದೆ ಹಾಗೂ ಸಂಧಿವಾತಪ್ರಮಾಣ ತಗ್ಗಿಸುವಲ್ಲಿಯೂ ಇದರ ಪಾತ್ರ ತಳಕು ಹಾಕಿಕೊಂಡಿದೆ.
ಅನೇಕ ಕಾಯಿಲೆ ಮತ್ತು ರೋಗಲಕ್ಷಣಗಳನ್ನು ಗುಣಪಡಿಸುವಲ್ಲಿ C ಜೀವಸತ್ವವು ಬಹಳ ಪರಿಣಾಕಾರಿಯಾಗಿದೆ ಎಂದೂ ಪ್ರಚುರಪಡಿಸಲಾಗಿದೆ. ಉದ್ಧೇಶಿತ ಪ್ರಯೋಜನ ಸಾಧಿಸಲು C ಜೀವಸತ್ವವನ್ನು ಅಧಿಕ ಪ್ರಮಾಣದಲ್ಲಿ ಸೇವಿಸಬೇಕಾಗುತ್ತದೆ, ಬಾಯಿಯ ಮ‌ೂಲಕ ತೆಗೆದುಕೊಳ್ಳುವ ಅಗತ್ಯ ಇರುತ್ತದೆ ಅಥವಾ ಅಭಿಧಮನಿಯೊಳಗೆ ಹಾಯಿಸಬೇಕಾಗುತ್ತದೆ. ಇವುಗಳಲ್ಲಿ ಪ್ರಮುಖ ರೋಗಗಳೆಂದರೆ: ಸಾಮಾನ್ಯ ಶೀತ, ನ್ಯುಮೋನಿಯ, ಹಕ್ಕಿ ಜ್ವರ, SARS, ಹೃದ್ರೋಗ, AIDS, ಸ್ವಮಗ್ನತಾ ಭ್ರಾಂತಿ ಎಂಬ ಮನೋವಿಕಲತೆ,, ಅಲ್ಪ ವೀರ್ಯಾಣು, ವಯೋ ಸಂಬಂಧೀಕಪ್ಪುಕಲೆಯ ರಚನೆ,  ತೀವ್ರತ ಅನಾರೋಗ್ಯ, ಬಸಿರಿನ ನಂಜು, ಅಮೈಯೋಟ್ರೋಫಿಕ್ ಲ್ಯಾಟರಲ್ ಸ್ಕ್ಲೈರೋಸಿಸ್, ಅಸ್ತಮ, ಧನುರ್ವಾಯು, ಮತ್ತು ಕ್ಯಾನ್ಸರ್. ಈ ರೀತಿಯಲ್ಲಿ ಬಳಸುವ ಬಗ್ಗೆ ಹೆಚ್ಚಿನ ಆಧಾರಗಳಿಲ್ಲ ಹಾಗೂ ಕೆಲವೊಮ್ಮೆ ಇದು ವ್ಯತಿರಿಕ್ತ ಲಕ್ಷಣವನ್ನು ತೋರಿಸುತ್ತದೆ.
ಶರೀರರದಲ್ಲಿನ ಆಸ್ಕೋರ್ಬೇಟ್ ಮಟ್ಟದ ಪರಿಶೀಲನೆ
ಮ‌ೂತ್ರ, ರಕ್ತಸಾರ ಅಥವಾ ರಕ್ತ ಪ್ಲಾಸ್ಮದಲ್ಲಿನ C ಜೀವಸತ್ವದ ಮಟ್ಟವನ್ನು ಅಳತೆ ಮಾಡಲು ಸರಳ ಪರೀಕ್ಷೆಗಳು DCPIPಅನ್ನು ಬಳಸಿಕೊಳ್ಳುತ್ತವೆ. ಇತ್ತೀಚಿನ ಆಹಾರ ಸೇವನೆಯ ಪ್ರಮಾಣವನ್ನು ಈ ಅಧ್ಯಯನಗಳು ಪ್ರತಿಬಿಂಬಿಸುತ್ತವೆಯೇ ಹೊರತು ದೇಹದಲ್ಲಿ ಸಂಗ್ರಹವಾಗಿರುವ C ಜೀವಸತ್ವ ಮಟ್ಟವನ್ನಲ್ಲ. ವ್ಯತಿರಿಕ್ತ ಅಂಶದ ಲಿಕ್ವಿಡ್‌ ಕ್ರೋಮಟೊಗ್ರಫಿಯ ಬಳಸಿ [[ದುಗ್ಧಕೋಶದಲ್ಲಿ ಮತ್ತು ಅಂಗಾಂಶ]]]]ಗಳಲ್ಲಿ C ಜೀವಸತ್ವದ ಸಂಗ್ರಹ ಮಟ್ಟವನ್ನು ಕಂಡುಹಿಡಿಯಬಹುದು.
ರಕ್ತಸಾರ ಅಥವಾ ರಕ್ತದ ಪ್ಲಾಸ್ಮದಲ್ಲಿನ C ಜೀವಸತ್ವದ ಮಟ್ಟವು ಆಹಾರ ಕ್ರಮ ಬದಲಾದ ಹಾಗೆ ದಿನಕೊಮ್ಮೆ ಅಥವಾ ಸ್ವಲ್ಪ ದಿನಗಳಿಗೊಮ್ಮೆ ಪರಿವರ್ತನೆಯಾಗುತ್ತಾ ಇರುತ್ತದೆ, ಆದರೆ ಅಂಗಾಂಶಗಳೊಳಗಿರುವ C ಜೀವಸತ್ವವು ಹೆಚ್ಚು ಸ್ಥಿರವಾಗಿರುತ್ತದೆ ಹಾಗೂ ಇದು ಜೀವಿಗಳಲ್ಲಿನ ಆಸ್ಕೋರ್ಬೇಟ್ ಲಭ್ಯತೆಯನ್ನು ಉತ್ತಮಪಡಿಸುತ್ತದೆ ಎಂಬುದನ್ನು ಗಮನಿಸಲಾಗಿದೆ. ಆದರೂ, ಅಂತಹ ವಿವರಣಾತ್ಮಕ ವಿಶ್ಲೇಷಣೆಯನ್ನು ಮಾಡಲು ಕೆಲವೇ ಆಸ್ಪತ್ರೆಯ ಪ್ರಯೋಗಾಲಯಗಳು ಮಾತ್ರ ಸಮರ್ಪಕವಾಗಿ ಸಜ್ಜುಗೊಂಡಿದೆ ಮತ್ತು ತರಬೇತು ಪಡೆದುಕೊಂಡಿದೆ, ಹಾಗೂ ಮಾದರಿಗಳನ್ನು ವಿಶೇಷ ಪ್ರಯೋಗ ಶಾಲೆಗಳಲ್ಲಿ ವಿಶ್ಲೇಷಣೆ ಮಾಡುವ ಅವಶ್ಯಕತೆ ಇದೆ.
ಸಾಮಾನ್ಯ ಅಡ್ಡಪರಿಣಾಮಗಳು
C ಜೀವಸತ್ವದ ಮಿತಿಮೀರಿದ ಸೇವನೆಯು ಅಜೀರ್ಣಕ್ಕೆ ಕಾರಣವಾಗುತ್ತದೆ, ವಿಶೇಷವಾಗಿ ಖಾಲಿ ಹೊಟ್ಟೆಯಲ್ಲಿ ತೆಗೆದುಕೊಂಡರೆ ಹೀಗಾಗುತ್ತದೆ.
ಸಂಭಾವ್ಯ ಅಡ್ಡ-ಪರಿಣಾಮಗಳು
C ಜೀವಸತ್ವವು ಕಬ್ಬಿಣಾಂಶದ ಹೆಚ್ಚು ಹೀರುವುದರಿಂದ, ಕೆಲವರಲ್ಲಿ ಅತಿ ಕಬ್ಬಿಣಾಂಶದಿಂದ ನಂಜು ಉಂಟಾಗುವ ಅಪರೂಪದ ಹೀಮೊಕ್ರೊಮಾಟೊಸಿಸ್‌ನಂಥ ಮಿತಿಮೀರಿದ ಕಬ್ಬಿಣಾಂಶ ಕಾಯಿಲೆ ಕಾಣಿಸಿಕೊಳ್ಳಬಹುದು. ಗ್ಲುಕೋಸ್-6-ಫಾಸ್ಫೇಟ್ ಡಿಹೈಡ್ರೋಜಿನೇಸ್ (G6PD) ಎಂಜೈಮ್‌ ಸಾಕಷ್ಟಿಲ್ಲದೆ ಬಳಲುವವರಿಗೆ ಆಕ್ಸಿಡೀಕಾರಕ ಅಂಶವಾದ C ಜೀವಸತ್ವವನ್ನು ಹೆಚ್ಚಿನ ಪ್ರಮಾಣದಲ್ಲಿ ನೀಡಿದರೆ ಹೀಮೊಲಿಟಿಕ್ ಅನೀಮಿಯ ಬರುವ ಸಾಧ್ಯತೆ ಇದೆ.
C ಜೀವಸತ್ವದಿಂದ ಮ‌ೂತ್ರಪಿಂಡದಲ್ಲಿ ಕಲ್ಲು ಉಂಟಾಗುತ್ತದೆ ಎಂಬುದೊಂದು ನಂಬಿಕೆ ಬಹುಹಿಂದಿನಿಂದಲೂ ವೈದ್ಯಕೀಯ ಸಮುದಾಯದಲ್ಲಿ ಬೇರೂರಿದೆ.ಆದರೆ ಇದಕ್ಕೆ ಅಧಾರವೇನಿಲ್ಲ. ಆದರೂ, ಮಿತಿಮೀರಿದ ಆಸ್ಕೋರ್ಬಿಕ್ ಆಮ್ಲ ಸೇವನೆಯಿಂದ ಮ‌ೂತ್ರಪಿಂಡದಲ್ಲಿ ಕಲ್ಲು ಉಂಟಾಗುತ್ತದೆ ಎಂಬುದನ್ನು ಸ್ಪಷ್ಟವಾಗಿ ಸ್ಥಿರಪಟ್ಟಿಲ್ಲ. ಆದರೂ ಮಿತಿಮೀರಿದ ಆಸ್ಕೋರ್ಬಿಕ್ ಆಮ್ಲಕ್ಕೂ ಮ‌ೂತ್ರಪಿಂಡದ ಕಲ್ಲಿಗೂ ಇರುವ ನಂಟೊಂದು ಇತ್ತೀಚಿನ ಅಧ್ಯಯನಗಳು ಕಂಡುಹಿಡಿದಿವೆ. ಅಧಿಕ ಪ್ರಮಾಣದ C ಜೀವಸತ್ವದ ಬಳಕೆಯಿಂದ ಆಕ್ಸಲೇಟ್ ಸಂಗ್ರಹ ಹೆಚ್ಚಾದ ರೋಗಿಗಳ ಬಗ್ಗೆ ಕೆಲವು ವರದಿಗಳಿವೆ. ಇವೆರಡರ ನಡುವಿನ ಸಂಭವನೀಯ ಸಂಬಂಧಗಳ ಬಗೆಗಿನ ಚರ್ಚೆಗಳನ್ನು ಲೇಖನಗಳಲ್ಲಿ ನೀಡಲಾಗಿದೆ.
ಅಧಿಕ ಪ್ರಮಾಣದ C ಜೀವಸತ್ವವು ಕಾರ್ಪಸ್ ಲೂತಿಯಮ್‍‌ನಿಂದ ಪ್ರೊಜೆಸ್ಟೆರಾನ್ ಉತ್ಪತ್ತಿಯಾಗುವುದನ್ನು ತಡೆಗಟ್ಟುತ್ತದೆ ಎಂಬುದನ್ನು ಗರ್ಭಧರಿಸಿದ ಒಂದು ತಿಂಗಳ ಇಲಿಗಳ ಮೇಲೆ ಮಾಡಿದ ಅಧ್ಯಯನವು, ತೋರಿಸಿಕೊಟ್ಟಿದೆ. ಗರ್ಭಧರಿಸಿದ ಸಂದರ್ಭವನ್ನು ನಿಭಾಯಿಸಲು ಆರಂಭದ ಕೆಲವು ವಾರಗಳವರೆಗೆ, ಅವಶ್ಯಕವಾಗಿರುವ ಪ್ರೊಜೆಸ್ಟೆರಾನ್ಅನ್ನು ಕಾರ್ಪಸ್ ಲೂತಿಯಮ್‌ ಉತ್ಪತ್ತಿಮಾಡುತ್ತದೆ, ಪ್ಲಸೆಂಟಾ ಸ್ವಂತವಾಗಿ ಉತ್ಪತ್ತಿ ಮಾಡಿಕೊಳ್ಳಲು ಬೆಳವಣಿಗೆ ಹೊಂದುವವರೆಗೆ ಮಾತ್ರ. ಕಾರ್ಪಸ್ ಲೂತಿಯಮ್‌ನ ಈ ಕಾರ್ಯವನ್ನು ತಡೆಗಟ್ಟುವುದರಿಂದ ಹೆಚ್ಚಿನ ಪ್ರಮಾಣದ C ಜೀವಸತ್ವವು (1000+ ಮಿಗ್ರಾಂ) ಗರ್ಭಪಾತಕ್ಕೆ ಪ್ರೇರೇಪಿಸುತ್ತದೆ ಎಂಬುದೊಂದು ಸಿದ್ಧಾಂತ. ಮ‌ೂರನೇ ತಿಂಗಳ ಅಂತ್ಯದಲ್ಲಿ ತಂತಾನೇ ಗರ್ಭಪಾತಕ್ಕೆ ತುತ್ತಾಗುವ ಮಹಿಳೆಯರಲ್ಲಿ C ಜೀವಸತ್ವದ ಪ್ರಮಾಣವು ಗಮನಾರ್ಹವಾಗಿ ಹೆಚ್ಚಾಗಿರುತ್ತದೆ. ಆದರೂ, 'ಈ ಕಾರಣದಿಂದಾಗಿಯೇ ಗರ್ಭಪಾತವಾಗುವುದು ಎಂಬುದು ಆಧಾರ ರಹಿತ' ಎಂದು ವಿಜ್ಞಾನಿಗಳು ಹೇಳಿದ್ದಾರೆ. ಅನೈಚ್ಛಿಕವಾಗಿ ಅಥವಾ ಅಭ್ಯಾಸಬಲದ ಗರ್ಭಪಾತದಿಂದ ಭಯಗ್ರಸ್ತರಾದ 79 ಮಹಿಳೆಯರ ಮೇಲೆ ನಡೆಸಲಾದ ಹಿಂದಿನ ಅಧ್ಯಯನದಲ್ಲಿ ಜಾವರ್ಟ್ ಮತ್ತು ಸ್ಟ್ಯಾಂಡರ್ (1943), ಬಯೋಫ್ಲೇವನೋಯ್ಡ್ ಮತ್ತು ಜೀವಸತ್ವ K ಒಂದಿಗೆ C ಜೀವಸತ್ವವನ್ನು ಸೇವಿಸಿದ 33 ಮಹಿಳೆಯರಲ್ಲಿ ಮ‌ೂರು ರೋಗಿಗಳಿಗೆ ಗರ್ಭಪಾತವಾದರೂ 91%ನಷ್ಟು ಯಶಸ್ಸು ಕಂಡುಕೊಂಡರು. ಜೀವಸತ್ವ ಪಡೆಯದ ಉಳಿದ ಎಲ್ಲಾ 46 ಮಹಿಳೆಯರಿಗೆ ಗರ್ಭಪಾತವಾಯಿತು.
ಮಿತಿಮೀರಿದ ಬಳಕೆಯ ಆಕಸ್ಮಿಕ
ಈ ಹಿಂದೆ ಚರ್ಚಿಸಿದಂತೆ, C ಜೀವಸತ್ವದ ಪ್ರಭಾವದಿಂದಾಗಿ ಆಗಬಹುದಾದ ನಂಜು ಗಮನಾರ್ಹವಾಗಿ ಅಲ್ಪ ಪ್ರಮಾಣದ್ದು. ಇಲಿಗಳಲ್ಲಿ LD50 (ಒಟ್ಟು ಸಂಖ್ಯೆಯಲ್ಲಿ 50%ನಷ್ಟು ಸಾಯಿಸುವ ಪ್ರಮಾಣ) ಪ್ರಮಾಣವು ಬಾಯಿಯಿಂದ ಸೇವಿಸುವುದಾದರೆ ಪ್ರತೀ ಒಂದು ಕಿಲೋಗ್ರಾಂ ದೇಹ ತೂಕಕ್ಕೆ 11.9 ಗ್ರಾಂನಷ್ಟಿರುತ್ತದೆ. ರೋಗಿಗಳಿಗೆ ಅಪಾಯಕ್ಕೆ ಈಡಾಗುವಂಥ ಪ್ರಾಯೋಗಗಳನ್ನು ವಿರೋಧಿಸುವ ವೈದ್ಯಕೀಯ ನೀತಿ ಸಂಹಿತೆ[[ಯಿಂದಾಗಿ ಮಾನವರಲ್ಲಿನ LD50]] ಬಗ್ಗೆ ಇನ್ನೂ ತಿಳಿಯಲಾಗಿಲ್ಲ್ಲ. ಈ ರೀತಿಯಲ್ಲಿ ಎಲ್ಲಾ ಜೀವಿಗಳ ಮೇಲೆ ಮಾಡಿದ ಪ್ರಯೋಗದಿಂದಾಗಿ, LD50ಅನ್ನು ಮಾನವರಲ್ಲಿ ವಿಷಕಾರೀ ಅಂಶವನ್ನು ಪ್ರಮಾಣವಾಗಿ ಸ್ವೀಕರಿಸಲಾಗಿದೆ, ಮತ್ತು ಇದನ್ನು ವಿರೋಧಿಸುವ ಯಾವುದೇ ಆಂಶ ಇನ್ನೂ ಬೆಳಕಿಗೆ ಬಂದಿಲ್ಲ.
ನೈಸರ್ಗಿಕ ಮತ್ತು ತಯಾರಿಸಿದ ಆಹಾರದ ಮ‌ೂಲಗಳು
ಹೆಚ್ಚಿನ ಪ್ರಮಾಣದಲ್ಲಿ C ಜೀವಸತ್ವವನ್ನು ಹೊಂದಿರುವ ನೈಸಸರ್ಗಿಕ ಮ‌ೂಲಗಳೆಂದರೆ ಹಣ್ಣುಗಳು ಮತ್ತು ತರಕಾರಿಗಳು, ಅವುಗಳಲ್ಲಿ ಕಕಡು ಪ್ಲಮ್(=ದ್ರಾಕ್ಷಿ ಕುಲಕ್ಕೆ ಸೇರಿದ ಹಣ್ಣು) ಮತ್ತು ಕಮು ಕಮು ಹಣ್ಣುಗಳಲ್ಲಿ ಗರಿಷ್ಠ ಪ್ರಮಾಣದಲ್ಲಿ ಒಳಗೊಂಡಿರುತ್ತವೆ. ಇದು ಮಾಂಸದ ಕೆಲವು ಭಾಗಗಳಲ್ಲಿಯ‌ೂ, ವಿಶೇಷವಾಗಿ ಪಿತ್ತಜನಕಾಂಗದಲ್ಲಿ, ಕಂಡುಬರುತ್ತದೆ. ಪಾನೀಯಗಳು, ಕ್ಯಾಪ್ಸೂಲ್‌ಗಳೊಳಗಿನ ಹರಳುಗಳು ಅಥವಾ ಕಾಳಿನ ರೂಪದಲ್ಲಿ ಹೀಗೆ ಅನೇಕ ಬಗೆಯಲ್ಲಿ ಲಭ್ಯವಿದ್ದು ಇವುಗಳ ಮುಖಾಂತರ C ಜೀವಸತ್ವವನ್ನು ಪೌಷ್ಟಿಕಾಂಶವಾಗಿ ಪೂರೈಕೆ ಮಾಡಿಕೊಳ್ಳಲಾಗುವುದು.
ಸಣ್ಣಕರುಳಿನಲ್ಲಿ ಸೋಡಿಯಮ್-ಅಯಾನು ಅವಲಂಬಿತ ವಾಹಕವನ್ನು ಬಳಸಿಕೊಂಡು C ಜೀವಸತ್ವವು ಹೀರಲ್ಪಡುತ್ತದೆ. ಗ್ಲುಕೋಸ್-ಸಂವೇದನಾಶೀಲ ಮತ್ತು ಗ್ಲುಕೋಸ್-ಅಸಂವೇದನಾಶೀಲ ಈ ಎರಡೂ ಕ್ರಿಯೆಗಳ ಮ‌ೂಲಕವೂ ಇದು ಸಣ್ಣಕರುಳಿಗೆ ರವಾನೆಯಾಗುತ್ತದೆ. ಸಣ್ಣಕರುಳಿನಲ್ಲಿನ ಅಥವಾ ರಕ್ತದಲ್ಲಿನ ಅಧಿಕ ಪ್ರಮಾಣದ ಶರ್ಕರಾಂಶವಿದ್ದರೆ ಇದರ ಹೀರುವಿಕೆ ತಗ್ಗುತ್ತದೆ.
ಸಸ್ಯ ಮ‌ೂಲಗಳು
ಸಸ್ಯಗಳು C ಜೀವಸತ್ವದ ಉತ್ತಮ ಮ‌ೂಲಗಳಾಗಿವೆ, ಸಸ್ಯಾಹಾರದಲ್ಲಿ ಇದರ ಪ್ರಮಾಣವು ಈ ಮುಂದೆ ಹೇಳುವವುಗಳನ್ನು ಆಧರಿಸಿರುತ್ತದೆ: ಸಸ್ಯ ಪ್ರಭೇದ, ಮಣ್ಣಿನ ಗುಣ, ಸಸ್ಯ ಬೆಳೆಯುವ ಹವಾಗುಣ, ಇದನ್ನು ಪಡೆಯಲು ತೆಗೆದುಕೊಂಡ ಸಮಯ, ಸಂಗ್ರಹಿಸುವ ರೀತಿ ಹಾಗೂ ತಯಾರು ಮಾಡುವ ವಿಧಾನಗಳು.
† 3 ಮ‌ೂಲಗಳ ಸರಾಸರಿ; ಒಣಗಿಸಿದ
ಪ್ರಾಣಿ ಮ‌ೂಲಗಳು
ಅಪಾರ ಪ್ರಮಾಣದ ಪ್ರಾಣಿಗಳು ಮತ್ತು ಸಸ್ಯಗಳು ತಾವೇತಾವಾಗಿ C ಜೀವಸತ್ವವನ್ನು ಸಂಯೋಜಿಸಿಕೊಳ್ಳುತ್ತವೆ. ಬಹುತೇಕ ಸಸ್ಯಗಳು ಹಾಗೂ ಕೆಲವು ಪ್ರಾಣಿಗಳು C ಜೀವಸತ್ವದ ಮ‌ೂಲವಾಗಿವೆ.
C ಜೀವಸತ್ವವು ಪಿತ್ತಜನಕಾಂಗದಲ್ಲಿ ಅಧಿಕ ಪ್ರಮಾಣದಲ್ಲಿದ್ದರೆ, ಮಾಂಸದಲ್ಲಿ ಕಡಿಮೆ ಪ್ರಮಾಣದಲ್ಲಿರುತ್ತದೆ. ಮಾಂಸಾಹಾರ ಪಾಶ್ಚ್ಯಾತ್ಯರ ಆಹಾರ ಕ್ರಮದಲ್ಲಿ ಪ್ರಧಾನವಾಗಿದ್ದು ಅದರಿಂದ ಜೀವಸತ್ವ ಸಿಕ್ಕೇಸಿಗುತ್ತದೆಂಬ ನಿಖರತೆ ಇಲ್ಲ. ಪ್ರಾಣಿಜನ್ಯ ಉತ್ಪನ್ನವು ‌ನೆಚ್ಚಿಕೊಳ್ಳಬಹುದಾದ ಜೀವಸತ್ವದ ಮ‌ೂಲವಲ್ಲ. C ಜೀವಸತ್ವವು ತಾಯಿಯ ಹಾಲಿನಲ್ಲಿ ಅಧಿಕವಾಗಿದ್ದರೆ, ಹಸುವಿನ ಹಸಿ ಹಾಲಿನಲ್ಲಿ ಅದರ ಪ್ರಮಾಣ ಅಲ್ಪವೂ, ಪಾಶ್ಚರೀಸಿಕರಿಸಿದ ಹಾಲಿನಲ್ಲಿ ಅತ್ಯಲ್ಪ ಮಟ್ಟದಲ್ಲಿಯೂ ಇರುತ್ತದೆ. C ಜೀವಸತ್ವದ ಹೆಚ್ಚಿನ ಪ್ರಮಾಣವು ಮ‌ೂತ್ರದ ಮ‌ೂಲಕ ಹೊರಹಾಕಲ್ಪಡುತ್ತದೆ.
ಕೆಳಗಿನ ಕೋಷ್ಟಕವು ಪ್ರಾಣಿಜನ್ಯ ಆಹಾರದಲ್ಲಿರುವ C ಜೀವಸತ್ವದ ಪ್ರಮಾಣವನ್ನು ತೋರಿಸುತ್ತದೆ. ಪ್ರತಿ 100 ಗ್ರಾಂ ಆಹಾರದಲ್ಲಿರುವ C ಜೀವಸತ್ವದ ಮಟ್ಟವನ್ನು ಮಿಲಿಗ್ರಾಂಗಳಲ್ಲಿ ನೀಡಲಾಗಿದೆ:
ಆಹಾರ ತಯಾರಿಕೆ
C ಜೀವಸತ್ವವು ಕೆಲವು ಸ್ಥಿತಿಯಲ್ಲಿ ರಾಸಾಯನಿಕವಾಗಿ ವಿಭಜನೆಗೊಳ್ಳುತ್ತದೆ, ಹೆಚ್ಚಾಗಿ ಆಹಾರವನ್ನು ಬೇಯಿಸುವಾಗ ಇದು ಕಂಡುಬರುತ್ತದೆ. ವಿವಿಧ ಆಹಾರ ಪದಾರ್ಥಗಳಲ್ಲಿರುವ C ಜೀವಸತ್ವದ ಪ್ರಮಾಣವು ಅವನ್ನು ಸಂಗ್ರಹಿಸಿಡುವ ತಾಪಮಾನಕ್ಕೆ ಅನುಗುಣವಾಗಿ ದಿನ ಕಳೆದಂತೆ ಕಡಿಮೆಯಾಗುತ್ತದೆ. ಕುದಿಯುವ ತಾಪಮಾನದಲ್ಲಿ ಎಂಜೈಮ್‌ಗಳು ಬಹು ಹೆಚ್ಚಾಗಿ ನಾಶಗೊಳ್ಳುವುದರಿಂದ, ತರಕಾರಿಗಳನ್ನು ಬೇಯಿಸಿದಾಗ C ಜೀವಸತ್ವದ ಪ್ರಮಾಣವು 60%ನಷ್ಟು ತಗ್ಗುತ್ತದೆ. ದೀರ್ಘ ಕಾಲ ಬೇಯಿಸುವುದರಿಂದ ಅದರಲ್ಲೂ ತಾಮ್ರದ ಪಾತ್ರೆಯಲ್ಲಿ ಬೇಯಿಸುವುದರಿಂದ ವಿಭಜನಾ ಪ್ರಕ್ರಿಯೆಯ ವೇಗ ವರ್ಧಿಸುತ್ತದೆ.
ಆಹಾರವನ್ನು ಬೇಯಿಸಿ, ಹೆಚ್ಚುವರಿ ನೀರನ್ನು ಸೋಸಿ ಪ್ರತ್ಯೇಕಿಸಿದಾಗಲೂ C ಜೀವಸತ್ವದ ಮಟ್ಟವು ಕಳೆದು ಹೋಗುತ್ತದೆ. ಹೀಗೆ ಬಸಿದು ತೆಗೆದ ನೀರಿನಲ್ಲಿ ಜೀವಸತ್ವ ಕರಗಿರುತ್ತದೆ. ಸತ್ವಭರಿತ ನೀರನ್ನು ಚೆಲ್ಲಲಾಗುವುದರಿಂದ ಅಷ್ಟು ಪ್ರಮಾಣ ದಕ್ಕದಂತಾಗುತ್ತದೆ. ಆದರೂ, C ಜೀವಸತ್ವವು ಎಲ್ಲಾ ತರಕಾರಿಗಳಲ್ಲೂ ಒಂದೇ ಪ್ರಮಾಣದಲ್ಲಿ ಒಸರಿ ಹೋಗುವುದಿಲ್ಲ; ಬೇರೆಲ್ಲಕ್ಕಿಂತಲೂ ಬ್ರಾಕಲಿ(=ಒಂದು ಬಗೆಯ ಹೂಕೋಸು)ಯು ಹೆಚ್ಚು ಜೀವಸತ್ವ ಉಳಿಸಿಕೊಳ್ಳುತ್ತದೆ ಎಂದು ಸಂಶೋಧನೆಗಳು ತೋರಿಸುತ್ತವೆ. ತಾಜಾ ಹಣ್ಣುಗಳನ್ನು ರೆಫ್ರಿಜರೇಟರ್‌ನಲ್ಲಿ ಕೆಲವು ದಿನಗಳವರೆಗೆ ಸಂಗ್ರಹಿಸಿಡುವುದರಿಂದ ಅವು ಪ್ರಮುಖ ಪೌಷ್ಠಿಕಾಂಶಗಳನ್ನು ಕಳೆದುಕೊಳ್ಳುವುದಿಲ್ಲ ಎಂದೂ ಸಂಶೋಧನೆಗಳು ತಿಳಿಸುತ್ತವೆ.
C ಜೀವಸತ್ವದ ಹೆಚ್ಚುವರಿ ಪೂರೈಕೆಗಳು
ಆಹಾರದ ಮೂಲಕ C ಜೀವಸತ್ವವನ್ನು ಸೇವಿಸುವುದು  ವ್ಯಾಪಕವಾಗಿದೆ. ಕ್ಯಾಪ್ಲೆಟ್‌ಗಳು, ಗುಳಿಗೆಗಳು, ಕ್ಯಾಪ್ಸೂಲ್‌ಗಳು, ಕುಡಿಯುವ ಮಿಶ್ರಣಗಳು, ಹಲವು-ಜೀವಸತ್ವ ಸಂಯೋಜನೆಗಳಲ್ಲಿ, ಆಕ್ಸಿಡೀಕಾರಕ-ವಿರೋಧಿ ಸಂಯೋಜನೆಗಳಲ್ಲಿ ಮತ್ತು ಹರಳಿನಾಕಾರಮೊದಲಾದ ರೂಪಗಳಲ್ಲಿ ಇದು ಲಭ್ಯವಿದೆ. ಕ್ವೆರ್ಸೆಟಿನ್, ಹೆಸ್ಪರಿಡಿನ್ ಮತ್ತು ರುಟಿನ್‌ನಂತಹ ಬಯೋಫ್ಲವನೋಡ್‌ಗಳನ್ನು ಹೊಂದಿರುವ ಸಂಯೋಜನೆಗಳ ರೂಪದಲ್ಲಿಯ‌ೂ ಇರುತ್ತದೆ. ನಿರ್ದಿಷ್ಟ ಸಮಯದಲ್ಲಿ ಸತ್ವ ಬಿಡುಗಡೆಯಾಗುವಂಥ ಗುಳಿಗೆ ಮತ್ತು ಕ್ಯಾಪ್ಸೂಲ್‌ಗಳೂ ಇವೆ. 25 ಮಿಗ್ರಾಂನಿಂದ 1500 ಮಿಗ್ರಾಂನಷ್ಟು ಪ್ರಮಾಣದವರೆಗೆ ಲಭ್ಯವಿದೆ. ಸಾಮಾನ್ಯವಾಗಿ 300 ಗ್ರಾಂನಿಂದ 1 ಕೆಜಿ ಹೊಂದಿರುವ ಸೀಸೆಗಳಲ್ಲಿ C ಜೀವಸತ್ವದ (ಆಸ್ಕೋರ್ಬಿಕ್ ಆಮ್ಲ ರೂಪದಲ್ಲಿ) ಸಣ್ಣ ಹರಳಿನ ಹುಡಿ ದೊರೆಯುತ್ತದೆ.(ಒಂದು ಟೀ ಚಮಚ ಹರಳಿನಲ್ಲಿ  5,000 ಮಿಗ್ರಾಂಗೆ ಸಮನಾದ C ಜೀವಸತ್ವ ಇರುತ್ತದೆ.)
ಕೃತಕ ಸಂಯೋಜನೆಯ ಪ್ರಕಾರಗಳು
C ಜೀವಸತ್ವವನ್ನು ಗ್ಲುಕೋಸ್‌ನಿಂದ ಎರಡು ಪ್ರಮುಖ ರೀತಿಗಳಲ್ಲಿ ಉತ್ಪಾದಿಸಬಹುದು. 1930ರಲ್ಲಿ ಅಭಿವೃದ್ಧಿಪಡಿಸಿದ ರೈಚ್‌ಸ್ಟೈನ್ ಕ್ರಿಯೆಯಲ್ಲಿ ಒಂದು ಕಿಣ್ವನಜ (=ಫರ್ಮೆಂಟೇಶನ್) ಪೂರ್ವದ ಕ್ರಿಯೆಯನ್ನು ಬಳಸಿಕೊಳ್ಳಲಾಗುತ್ತದೆ. ಇದು ಸಂಪೂರ್ಣವಾಗಿ ರಾಸಾಯನಿಕ ಮಾರ್ಗದಲ್ಲಿ ಸಾಗುತ್ತದೆ. ಎರಡು-ಹಂತಗಳುಳ್ಳ ಆಧುನಿಕ ಫರ್ಮೆಂಟೇಶನ್ ಕ್ರಿಯೆಯನ್ನು 1960ರಲ್ಲಿ ಮೊದಲ ಬಾರಿಗೆ ಚೀನಾದಲ್ಲಿ ಮಾಡಲಾಯಿತು. ಇದರಲ್ಲಿ ಮುಂದೊದಗುವ ರಾಸಾಯನಿಕ ಹಂತಗಳ ಬದಲಿಗೆ ಹೆಚ್ಚುವರಿ ಫರ್ಮೆಂಟೇಶನ್ ಅನ್ನು ಬಳಸಿಕೊಳ್ಳಲಾಗುವುದು. ಎರಡೂ ಕ್ರಿಯೆಗಳೂ ಗ್ಲುಕೋಸ್‌ನಿಂದ ಸರಿಸುಮಾರು 60%ನಷ್ಟು C ಜೀವಸತ್ವವನ್ನು ತಯಾರಿಸುತ್ತವೆ.
ಗ್ಯಾಲಕ್ಟೋಸ್‌ನಿಂದ C ಜೀವಸತ್ವವನ್ನು ಕೇವಲ ಒಂದೇ ಫರ್ಮೆಂಟೇಶನ್ ಹಂತದಲ್ಲಿ ಸಂಯೋಜನೆ ಮಾಡುವ ಯೀಸ್ಟ್‌ ತಳಿಯನ್ನು ಸೃಷ್ಟಿಸುವ ಬಗ್ಗೆ ಸ್ಕೋಟಿಶ್ ಕ್ರಾಪ್ ರಿಸರ್ಚ್ ಇನ್‌ಸ್ಟಿಟ್ಯೂಟ್‌ನಲ್ಲಿ ಸಂಶೋಧನೆಗಳು ಪ್ರಗತಿಯಲ್ಲಿದೆ.ಈ ತಂತ್ರಜ್ಞಾನ ಉತ್ಪಾದನಾ ವೆಚ್ಚವನ್ನು ಗಣನೀಯವಾಗಿ ಕಡಿಮೆಮಾಡುವ ನಿರೀಕ್ಷೆಯಲ್ಲಿದೆ.
ಪ್ರಪಂಚದ ಪ್ರಸ್ತುತ C ಜೀವಸತ್ವದ ವಾರ್ಷಿಕ ಉತ್ಪತ್ತಿಯು ಸುಮಾರು 110,000 ಟನ್‌ಗಳಷ್ಟಿದೆ. BASF/ಟಕೇಡ, DSM, ಮರ್ಕ್ ಮತ್ತು ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾದ ಚೀನಾ ಫಾರ್ಮಸಿಟಿಕಲ್ ಗ್ರೂಪ್ ಲಿಮಿಟೆಡ್‌ ಮೊದಲಾದವು ಪ್ರಮುಖ ಉತ್ಪಾದನಾ ಸಂಸ್ಥೆಗಳು. US ಮತ್ತು ಯುರೋಪಿಯನ್ ಉತ್ಪಾದಕರಿಗಿಂತಲೂ ಅಗ್ಗದ ದರದಲ್ಲಿ C ಜೀವಸತ್ವವನ್ನು ಪೂರೈಕೆ ಮಾಡುತ್ತಿರುವ ಚೀನಾ, ಕ್ರಮೇಣ ಪ್ರಪಂಚದಲ್ಲೇ ಅತ್ಯಧಿಕ C ಜೀವಸತ್ವ ಪೂರೈಸುವ ಪ್ರಮುಖ ರಾಷ್ಟ್ರವಾಗಲಿದೆ. 2008ರ ಸಂದರ್ಭದಲ್ಲಿ ಚೀನಾದೊಂದಿಗೆ ದರ ಸಮರದ ಪ್ರಬಲ ಸ್ಪರ್ಧೆ ಒಡ್ಡಿದ್ದು ಸ್ಕೋಟ್‌ಲ್ಯಾಂಡ್‌ನ DSM ಕಾರ್ಖಾನೆಯೊಂದು ಮಾತ್ರ. ಮ‌ೂಲಭೂತ ಆಹಾರದ ದರ ಹೆಚ್ಚಾದುದರಿಂದ ಹಾಗೂ ಒಲಿಂಪಿಕ್ ಕ್ರೀಡೆಯ ಸಂದರ್ಭದಲ್ಲಿ ಕಲುಷಿತಗೊಳಿಸುವ ಉದ್ದಿಮೆಗಳನ್ನು ಸಾರ್ವತ್ರಿಕವಾಗಿ ಚೀನಾದಲ್ಲಿ ಮುಚ್ಚಿದುದರ ಫಲವಾಗಿ ಬೀಜಿಂಗ್ ಹತ್ತಿರದ ಶಿಜಿಯಾಜ್ವಂಗ್‌ನಲ್ಲಿನ ಎರಡು ಕಾರ್ಖಾನೆಗಳು ಸ್ಥಗಿತವಾಗುವ ಸಂಭವಗಳು ಕಾಣಿಸಿದ್ದರಿಂದ, 2008ರಲ್ಲಿ C ಜೀವಸತ್ವದ ದರವು ತೀವ್ರ ಏರಿಕೆಯನ್ನು ಕಂಡಿತು.
ಆಹಾರದ ಪೌಷ್ಠಿಕಾಂಶ ವರ್ಧನೆ
ಆಸ್ಕೋರ್ಬೇಟ್‍‌ನಿಂದ ಆಹಾರದ ಪೌಷ್ಟಿಕಾಂಶ ವರ್ಧಿಸುವ ಬಗ್ಗೆ ಹೆಲ್ತ್ ಕೆನಡಾ, 2005, ಎಂಬ ಮಾರ್ಗದರ್ಶಿ ದಾಖಲೆಯಲ್ಲಿ ಆಹಾರಕ್ಕೆ ಲವಣ ಮತ್ತು ಜೀವಸತ್ವಗಳ ಸೇರಿಸುವುದರ ಪರಿಣಾಮ ಕುರಿತು ಮೌಲ್ಯ ಮಾಪನ ಮಾಡಿದೆ. ಹೆಲ್ತ್ ಕೆನಡಾವು ಆಸ್ಕೋರ್ಬೇಟ್ಅನ್ನು ‘ಅಪಾಯ ವಿಭಾಗದ A ಪೌಷ್ಠಿಕಾಂಶ’ ಎಂದು ವಿಂಗಡಿಸಿದೆ. ಇದರ ಹೆಚ್ಚಿನ ಪ್ರಮಾಣದ ಸೇವನೆಯು ಪೌಷ್ಠಿಕಾಂಶ ಭರಿತವಾಗಿದ್ದರೂ ಅದಕ್ಕೊಂದು ನಿರ್ದಿಷ್ಟ ಮಿತಿ ಇದೆ' ಮಿತಿಮೀರಿದ ಬಳಕೆಯಿಂದ ಆರೋಗ್ಯ ಸುರಕ್ಷತೆಯೂ ಇರುವುದಿಲ್ಲ,ಹಾಗೆಯೇ ಗಂಭೀರ ಗಂಡಾಂತರ ಉಂಟಾಗುವ ಸಂಭವವೂ ಇಲ್ಲ. C ಜೀವಸತ್ವದ ಮ‌ೂಲ ಎಂದು ಆಹಾರವನ್ನು ಪರಿಗಣಿಸಬೇಕಾದರೆ ಕನಿಷ್ಠ 3 ಮಿಗ್ರಾಂ ಅಥವಾ RDIಯ 5%ನಷ್ಟು ಹಾಗೂ "ಶ್ರೇಷ್ಠ ಮ‌ೂಲ" ಎನ್ನಲು ಗರಿಷ್ಠ ಮಟ್ಟ 12 ಮಿಗ್ರಾಂ (RDIಯ 20 %ನಷ್ಟು ) ಇರಬೇಕೆಂದು ಹೆಲ್ತ್ ಕೆನಡಾ ಶಿಫಾರಸು ಮಾಡಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಜೀವಶಾಸ್ತ್ರ ವರ್ಗ:ಆಹಾರ ಆಕ್ಸಿಡೀಕರಣ-ವಿರೋಧಿಗಳು ವರ್ಗ:ಆಹಾರಕ್ರಮದ ಆಕ್ಸಿಡೀಕರಣ-ವಿರೋಧಿಗಳು ವರ್ಗ:ಇಂಗಾಲದ ಆಮ್ಲಗಳು ವರ್ಗ:ಆರ್ತೊಮೋಲಿಕ್ಯುಲಾರ್ ಔಷಧಿ ವರ್ಗ:ಆಮ್ಲಜನಕ ಹೆಟಿರೊಸೈಕಲ್ಸ್ ವರ್ಗ:ಶರ್ಕರ ಆಮ್ಲಗಳು ವರ್ಗ:ಜೀವಸತ್ವಗಳು ವರ್ಗ:ಸಹ-ಎಂಜೈಮ್‌‌ಗಳು ವರ್ಗ:ಉಪಶಾಮಕ-ಪ್ರತಿರೋಧಕಗಳು
ಬಿಸ್ಮಿಲ್ಲಾ ಖಾನ್
thumb|೧೯೬೪ರಲ್ಲಿ ಉಸ್ತಾದ್ ಬಿಸ್ಮಿಲ್ಲಾ ಖಾನ್ ಶೆಹನಾಯಿ ವಾದಕ ಉಸ್ತಾದ್ ಬಿಸ್ಮಿಲ್ಲಾ ಖಾನ್ (ಮಾರ್ಚ್ ೨೧, ೧೯೧೬ - ಆಗಸ್ಟ್ ೨೧, ೨೦೦೬) ಭಾರತರತ್ನ ಪಡೆದ ಮೂರನೆಯ ಶಾಸ್ತ್ರೀಯ ಸಂಗೀತಗಾರ. ಇವರಿಗೆ ೨೦೦೧ ರಲ್ಲಿ ಭಾರತದ ಅತ್ಯುನ್ನತ ಪ್ರಶಸ್ತಿಯಾದ ಭಾರತ ರತ್ನ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಯಿತು.
ಜೀವನ
ಇವರ ಪೂರ್ವಜರು ಬಿಹಾರಿನ ದುಮ್ರಾಓ ಸಾಮ್ರಾಜ್ಯದವರೆಂದು ಹೇಳಲಾಗುತ್ತದೆ. ಬಿಸ್ಮಿಲ್ಲಾ ಖಾನ್ ತಮ್ಮ ಚಿಕ್ಕಪ್ಪ, ಅಲಿ ಬಕ್ಸ್ ವಿಲಾಯತು ಬಳಿ ಕಲಿತರೆಂದು ಹೇಳಲಾಗುತ್ತದೆ. ಅಲಿ ಬಕ್ಸ್ ವಿಲಾಯತುರವರು ವಾರಣಾಸಿಯ ವಿಶ್ವನಾಥ ದೇವಾಲಯದೊಂದಿಗಿದ್ದವರು. ಇವರು ಕೀರ್ತಿ ಉತ್ತುಂಗಕ್ಕೇರಿದ್ದರೂ ಇವರು ವಾರಣಾಸಿಯ ಸಾಮಾನ್ಯ ಜನರಂತೆ ಜೀವನ ನಡೆಸಿದರು.ಜೀವನದ ಕೊನೆಯವರೆಗು ತಮ್ಮ ಓಡಾಟಕ್ಕಾಗಿ ಸೈಕಲ್ ರಿಕ್ಷಾವನ್ನೆ ಅವಲಂಬಿಸಿದ್ದರು. ಬಿಸ್ಮಿಲ್ಲಾ ಖಾನ್ ರವರಿಗೆ ಬನಾರಸ್ ಹಿಂದೂ ವಿಶ್ವವಿದ್ಯಾಲಯ ಮತ್ತು ವಿಶ್ವ ಭಾರತಿ ವಿಶ್ವವಿದ್ಯಾಲಯ, ಶಾಂತಿನಿಕೇತನ ಗಳಿಂದ ಗೌರವಪೂರ್ವಕ ಡಾಕ್ಟರೇಟ್ ಲಭಿಸಿದೆ.
ಸಾಧನೆಯ ಹಾದಿ
ಶೆಹನಾಯಿಯನ್ನು ಪ್ರಸಿದ್ಧ ಶಾಸ್ತ್ರೀಯ ಸಂಗೀತ ವಾದ್ಯವಾಗಿಸಿದ ಕೀರ್ತಿ ಬಿಸ್ಮಿಲ್ಲಾ ಖಾನ್ ಅವರಿಗೆ ಸಲ್ಲಬೇಕು. ೧೯೩೭ರಲ್ಲಿ ಕಲ್ಕತ್ತದಲ್ಲಿ ನಡೆದ ಅಖಿಲ ಭಾರತ ಸಂಗೀತ ಸಮ್ಮೇಳನದ ಇವರ ವಾದ್ಯ ಕಛೇರಿ ಶೆಹನಾಯಿಯನ್ನು ಪ್ರಮುಖ ವಾದ್ಯಗಳ ಸಾಲಿನಲ್ಲಿ ತಂದು ನಿಲ್ಲಿಸಿತು .೧೯೪೭ರ ಭಾರತದ ಸ್ವಾತಂತ್ರ್ಯದ ಸಂಧರ್ಭದಲ್ಲಿ ಕೆಂಪು ಕೋಟೆಯಲ್ಲಿ ಇವರ ಸಂಗೀತ ಕಛೇರಿ ಆಯೋಜಿಸಲಾಗಿತ್ತು. ಇದೊಂದು ಅವರ ಸಾಧನೆಗೆ ಸಂದ ಗೌರವವೇ ಸರಿ.ಜನವರಿ ೨೬ ೧೯೫೦ರ ಭಾರತ ಗಣರಾಜ್ಯೋತ್ಸವ ಸಂದರ್ಭದಲ್ಲಿ ಖಾನ್ ಕಾಪಿ ರಾಗದಲ್ಲಿ ಕೆಂಪು ಕೋಟೆಯಿಂದ ತಮ್ಮ ನಾದ ಲಹರಿಯನ್ನು ಹರಿಸಿದರು. ಬಿಸ್ಮಿಲ್ಲಾ ಖಾನ್ ಎಂದರೆ ಶೆಹನಾಯಿ ಎನ್ನುವಷ್ಟು ಶೆಹನಾಯಿ ವಾದನದಲ್ಲಿ ಹೆಸರುಗಳಿಸಿದ್ದರು. ಖಾನ್ ರವರು ವಿದೇಶಗಳಲ್ಲು ಪ್ರಸಿದ್ಧರು. ಅಪ್ಘಾನಿಸ್ತಾನ, ಯೂರೋಪ್, ಇರಾನ್, ಇರಾಕ್, ಪಶ್ಚಿಮ ಆಫ್ರಿಕ, ಯುಎಸ್ಎ, ಯು.ಎಸ್.ಎಸ್.ಆರ್, ಕೆನಡಾ, ಹಾಂಗ್ ಕಾಂಗ್, ಜಪಾನ್, ಇದಲ್ಲದೆ ಹಲವು ದೇಶಗಳ ಮುಖ್ಯನಗರಗಳಲ್ಲಿ ಕಛೇರಿ ನಡೆಸಿ ಕೊಟ್ಟಿದ್ದಾರೆ.
ಸನಾದಿ ಅಪ್ಪಣ್ಣ
೧೯೭೭ರಲ್ಲಿ ಬಿಡುಗಡೆಯಾದ ಸನಾದಿ ಅಪ್ಪಣ್ಣ ಕನ್ನಡ ಚಲನಚಿತ್ರದಲ್ಲಿ, ಡಾ.ರಾಜ್‍ಕುಮಾರ್ ಅವರ ಶಹನಾಯಿ ವಾದಕರಾಗಿ ಅಭಿನಯಿಸಿದ ದೃಶ್ಯಗಳಿಗೆ ಅವಶ್ಯಕವಾಗಿದ್ದ ಶಹನಾಯಿ ವಾದನವನ್ನು ಬಿಸ್ಮಿಲ್ಲಾ ಖಾನ್ ಅವರು ನುಡಿಸಿದರು. ಜಿ.ಕೆ.ವೆಂಕಟೇಶ್ ಸಂಗೀತದಲ್ಲಿ ಎಸ್.ಜಾನಕಿಯವರು ಹಾಡಿರುವ ಕರೆದರೂ ಕೇಳದೆ ಎಂಬ ಹಾಡಿನಲ್ಲಿ ಬರುವ ಶಹನಾಯಿ ವಾದನವನ್ನು ಬಿಸ್ಮಿಲ್ಲಾ ಖಾನರು ನುಡಿಸಿದ್ದಾರೆ.
ಹೊರಗಿನ ಸಂಪರ್ಕಗಳು
ವರ್ಗ:ಭಾರತದ ಸಂಗೀತಕಾರರು ವರ್ಗ:ಸಂಗೀತ ವರ್ಗ:ಭಾರತ ರತ್ನ ಪುರಸ್ಕೃತರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:೧೯೧೬ ಜನನ ವರ್ಗ:೨೦೦೬ ನಿಧನ
ಬೇಕಲ ಕೋಟೆ
ಬೇಕಲ ಕೋಟೆ (ബേക്കല്‍ കോട്ട) ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಯ ಕಡಲ ತೀರದಲ್ಲಿದೆ. ಇದು ಒಂದು ಪ್ರಮುಖ ಪ್ರವಾಸಿ ಸ್ಥಳವಾಗಿದೆ.
ಸಂಕ್ಷಿಪ್ತ ಚರಿತ್ರೆ
ಇದು ಸುಮಾರು ೧೫ ನೇ ಶತಮಾನದಲ್ಲಿ ನಿರ್ಮಾಣವಾದ ಕೋಟೆ. ಸ್ಥಳೀಯ ಆಡಳಿತಗಾರ ಹಿರಿಯ ವೆಂಕಟಪ್ಪ ನಾಯಕ ಎಂಬುವವರು ಇದನ್ನು ನಿರ್ಮಿಸಲು ಪ್ರಾರಂಭಿಸಿದರು. ನಂತರ ಇದನ್ನು ಶಿವಪ್ಪ ನಾಯಕ ಎಂಬುವವರು ಪೂರ್ಣಗೊಳಿಸಿದರು. ನಂತರ ಇದು ಹೈದರಾಲಿಯ ಅಧೀನಕ್ಕೆ ಒಳಪಟ್ಟಿತು. ಮುಂದೆ ಟಿಪ್ಪು ಇದನ್ನು ತನ್ನ ಮುಖ್ಯ ಸೇನಾ ಕೆಂದ್ರವನ್ನಗಿ ಮಾಡಿಕೊಂಡನು. ೧೭೯೯ ರಲ್ಲಿ ಬ್ರಿಟಿಶರೊಂದಿಗಿನ ಯುದ್ದದಲ್ಲಿ ಟಿಪ್ಪು ಮರಣದ ನಂತರ ಈಸ್ಟ್ ಇಂಡಿಯಾ ಕಂಪೆನಿ ಈ ಕೋಟೆಯನ್ನು ವಶಪಡಿಸಿಕೊಂಡಿತು.
ಬಾಹ್ಯಸಂಪರ್ಕಗಳು
ವರ್ಗ:ಪ್ರವಾಸೋದ್ಯಮ
ವಿನೋದ
ವಿನೋದವು ಹಾಸ್ಯಭರಿತ ಮತ್ತು ಸಾಮಾನ್ಯವಾಗಿ ಸಂತೋಷಗೊಳಿಸುವ ಘಟನೆಗಳು ಅಥವಾ ಸಂದರ್ಭಗಳನ್ನು ಅನುಭವಿಸುವ ಸ್ಥಿತಿ, ಮತ್ತು ಇದನ್ನು ಆನಂದ, ಸುಖ, ನಗೆ ಹಾಗೂ ಆಹ್ಲಾದಗಳೊಂದಿಗೆ ಸಂಬಂಧಿಸಲಾಗುತ್ತದೆ. ಹಿಂದೆ ವಿನೋದವನ್ನುಂಟುಮಾಡಿದ ಘಟನೆಗಳ ಸಂಸ್ಮರಣದ ಮೂಲಕ ಕೂಡ ವಿನೋದವನ್ನು ಅನುಭವಿಸಬಹುದು.
ವರ್ಗ:ಮನೋರಂಜನೆ
ಲತಾ ಮಂಗೇಶ್ಕರ್
ಲತಾ ಮಂಗೇಶ್ಕರ್ (೨೮ ಸೆಪ್ಟೆಂಬರ್ ೧೯೨೯ - ೬ ಫೆಬ್ರವರಿ ೨೦೨೨) ಭಾರತದ ಪ್ರಸಿದ್ಧ ಗಾಯಕಿಯರಲ್ಲಿ ಒಬ್ಬರು. ಹಿಂದಿ ಚಿತ್ರರಂಗದಲ್ಲಿ ಬಹಳ ಹಾಡುಗಳನ್ನು ಹಾಡಿರುವುದಲ್ಲದೆ ಹಲವಾರು ಭಾರತೀಯ ಭಾಷೆಗಳಲ್ಲಿಯೂ ಹಾಡಿದ್ದಾರೆ. ೧೯೬೭ರಲ್ಲಿ ಬಿಡುಗಡೆಯಾದ "ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ" ಕನ್ನಡ ಚಲನಚಿತ್ರದಲ್ಲಿನ "ಬೆಳ್ಳನೆ ಬೆಳಗಾಯಿತು" ಮತ್ತು "ಎಲ್ಲಾರೆ ಇರತೀರೋ ಎಂದಾರೆ ಬರತೀರೋ" ಹಾಡುಗಳನ್ನು ಹಾಡಿದ್ದಾರೆ.
ಹುಟ್ಟು ಮತ್ತು ಬಾಲ್ಯ
ಶಾಸ್ತ್ರೀಯ-ಸಂಗೀತಕಾರ ಮತ್ತು ರಂಗ-ನಟ ಪಂಡಿತ್ ದೀನಾನಾಥ್ ಮಂಗೇಶ್ಕರ್ ಅವರ ಪುತ್ರಿ, ಲತಾ ಮಧ್ಯಪ್ರದೇಶದ ಇಂದೋರಿನಲ್ಲಿ ಜನಿಸಿದರು. ತಾಯಿಯನ್ನು 'ಮಾಯಿ,' ಎಂದೇ ಎಲ್ಲರೂ ಕರೆಯುತ್ತಿದ್ದರು. ತಾಯಿಯ ತವರಿನ ಹೆಸರು ಸೇವಂತಾ. ದೀನಾನಾಥರದು ಎರಡನೆಯ ಮದುವೆ. ಮೊದಲ ಮದುವೆ, 'ನರ್ಮದಾ' ಜೊತೆ. ಆಕೆಯ ಮರಣದ ನಂತರ ತಂಗಿ ಶೇವಂತಾರ ಜೊತೆಗೆ ಮದುವೆಯಾಯಿತು. ಈಕೆಯ ಹೆಸರನ್ನು 'ಶುದ್ಧಮತಿ' ಎಂದು ಹೆಸರಿಟ್ಟರು. 'ಬಲವಂತ್ ಸಂಗೀತ್ ಮಂಡಳಿ' ಎಂಬ ಸಂಸ್ಥೆಯನ್ನು ದೀನಾನಾಥ್ ಅವರು ನಡೆಸುತ್ತಿದ್ದರು. ದೀನಾನಾಥ್ ಒಳ್ಳೆಯ ನಟ, ಗಾಯಕ, ಕೃತಿಶೀಲ ಸಮಾಜಸೇವಕ. ಕೆಲವು ಕಾರಣಗಳಿಂದ ಕಂಪೆನಿ ಮುಚ್ಚಿತು. ದಂಪತಿಗಳಿಗೆ ಲತಾ, ಆಶಾ, ಮೀನಾ, ಉಷಾ ಎಂಬ ನಾಲ್ಕು ಹೆಣ್ಣು ಮಕ್ಕಳಲ್ಲದೆ ಹೃದಯನಾಥ್ ಎಂಬ ಗಂಡುಮಗ. ದೀನಾನಾಥ್ ಮನೆಯಲ್ಲಿ ಕೆಲವು ಮಕ್ಕಳಿಗೆ ಸಂಗೀತ ಪಾಠ ಹೇಳುತ್ತಿದ್ದರು. ಒಂದು ದಿನ ಒಬ್ಬ ಹುಡುಗ ಸಂಗೀತಾಭ್ಯಾಸ ಮಾಡುವಾಗ ತಪ್ಪುತ್ತಿದ್ದುದನ್ನು ಎಳೆಯ ವಯಸ್ಸಿನ ಲತಾ ತಿದ್ದುವುದನ್ನು ಗಮನಿಸಿದ ದೀನಾನಾಥ್ ಮಗಳಲ್ಲಿ ಸಂಗೀತದ ಪ್ರತಿಭೆ ಇರುವುದನ್ನು ಮನಗಂಡರು. ಮರುದಿನದಿಂದಲೇ ಅವರು ಮಗಳಿಗೆ ಮನೆಯಲ್ಲಿ ಸಂಗೀತಪಾಠ ಪ್ರಾರಂಭಿಸಿದರು. ಲತಾ ಅವರ ಮೊದಲ ಹೆಸರು "ಹೇಮಾ" ಎಂದು. ಹೇಮಾಳ ಬಹುಮುಖಪ್ರತಿಭೆಯನ್ನು ತಂದೆ ಗುರುತಿಸಿ, ಒಮ್ಮೊಮ್ಮೆ 'ಹೃದಯಾ', 'ಟಾಟಾಬಾಬಾ,' ಎನ್ನುತ್ತಿದ್ದರು. "ಭಾವ್ ಬಂಧನ್" ನಾಟಕದಲ್ಲಿ ಮಾಡಿದ ಅಭಿನಯನದ ನಂತರ ಅವರ ಹೆಸರು ಲತಾ ಎಂದಾಯಿತು. ಲತಾಗೆ ಔಪಚಾರಿಕ ಶಿಕ್ಷಣವೇನೂ ದೊರೆಯಲಿಲ್ಲ. ಒಂದು ದಿನ ಶಾಲೆಗೆ ಹೋಗಿದ್ದರು. ಮರುದಿನ ತಮ್ಮ ತಂಗಿ ಆಶಾಳ ಜೊತೆ ಶಾಲೆಗೆ ಹೋದಾಗ ಶಿಕ್ಷಕರು ಗದರಿದರಂತೆ. ಸರಿ. ಲತಾ ಮುಂದೆ ಎಂದೂ ಶಾಲೆಯ ಮೆಟ್ಟಿಲು ಹತ್ತುವುದಿಲ್ಲವೆಂದು ಪಣತೊಟ್ಟರು. ಸಣ್ಣ-ಪುಟ್ಟ ನಾಟಕಗಳಲ್ಲಿ ಕಾಣಿಸಿಕೊಂಡರು. ತಾವು ತುಂಬಾ ತುಂಟತನ ಮಾಡುತ್ತಿದ್ದೆ ಎಂದು ಲತಾ ನೆನಪಿಸಿಕೊಂಡಿದ್ದಾರೆ. ಒಮ್ಮೆ ಮನೆಯವರು ಏನನ್ನೋ ತರಲು ಕಿರಾಣಿ ಅಂಗಡಿಗೆ ಕಳಿಸಿದರು. ಲತಾ ಹತ್ತಿರ ಒಂದು ಸವಕಲು ನಾಣ್ಯ ಇತ್ತು. ಅದನ್ನು ಅಂಗಡಿಗೆ ತೆಗೆದುಕೊಂಡು ಹೋಗಿ ಅಂಗಡಿಯವನಿಗೆ "ಇಗೋ ನಿನ್ನ ದುಡ್ಡಿನ ಪೆಟ್ಟಿಗೆಯಲ್ಲಿ ನಾಣ್ಯ ಹಾಕುತ್ತಿದ್ದೇನೆ, ನನಗೆ ಪದಾರ್ಥ ಕೊಡು," ಎಂದು ಅಂಗಡಿಯವನಿಗೆ ಟೋಪಿ ಹಾಕಿದರಂತೆ. ಮನೆಗೆ ಬಂದು ತಮ್ಮ ಕೆಲಸವನ್ನು ಹೆಮ್ಮೆಯಿಂದ ಹೇಳಿಕೊಂಡಾಗ ತಂದೆಯಿಂದ ಚೆನ್ನಾಗಿ ಬೈಸಿಕೊಂಡು ಮತ್ತೆ ಅಂಗಡಿಗೆ ಹೋಗಿ ಕ್ಷಮಾಪಣೆ ಕೇಳಬೇಕಾಯಿತಂತೆ.
ರಂಗಭೂಮಿಯಲ್ಲಿ
'ಸಂಗೀತ್ ಸೌಭದ್ರ್', ನಾಟಕದ ನಾರದನ ಪಾತ್ರಧಾರಿ ಏನೋ ಕಾರಣದಿಂದ ಬರಲಿಲ್ಲ. ಲತಾ, ತಂದೆಯವರನ್ನು ಒಪ್ಪಿಸಿ ತಾವೇ ಅದನ್ನು ಮಾಡಿದರು. ೮ ವರ್ಷದ ಲತಾ ಒನ್ಸ್ ಮೋರ್, ಗಿಟ್ಟಿಸಿಕೊಂಡರು. ತಂದೆಯೇ ಅವರ ಪ್ರಥಮ ಗುರು. ನಂತರ 'ರಾಮಕೃಷ್ಣ ಬುವಾವಚೆ' ಮತ್ತು 'ಉಸ್ತಾದ್ ಅಮಾನತ್ ಖಾನ್' ಅವರ ಬಳಿ ಸಂಗೀತ ಶಿಕ್ಷಣ ಪಡೆದರು. ಶಾಸ್ತ್ರೀಯ ಸಂಗೀತ ಗಾಯಕಿಯಾಗುವ ಹಂಬಲವಿತ್ತು. ಆದರೆ ತಂದೆ ೪೧ ನೇ ವರ್ಷದಲ್ಲೇ ತೀರಿಕೊಂಡಾಗ ೧೩ ವರ್ಷದ ಬಾಲಕಿ ಲತಾ ಹೆಗಲ ಮೇಲೆ ಮನೆಯ ಜವಾಬ್ದಾರಿ ಬಿತ್ತು. ತಾಯಿ, ೪ ಜನ ತಂಗಿಯರು, ಒಬ್ಬ ತಮ್ಮ, ಇವರುಗಳ ದೊಡ್ಡ ಪರಿವಾರವನ್ನು ನೋಡಿಕೊಳ್ಳಬೇಕಾಗಿ ಬಂತು. ಅವರು ಮರಾಠಿ ಚಿತ್ರಗಳಲ್ಲಿ ಸಣ್ಣಪುಟ್ಟ ಪಾತ್ರ ಮಾಡಲು ಹೋಗಬೇಕಾಯಿತು. ೧೯೪೨ ರಲ್ಲಿ ಪ್ರಾರಂಭಮಾಡಿದ ಮರಾಠಿ ಚಿತ್ರ ಕಿತೀ ಹಸಾಲ್ ನಲ್ಲಿ ಹಾಡಿದರೂ ಕಾರಣಾಂತರಗಳಿಂದ ಅವರ ಗಾಯನ ಸೇರ್ಪಡೆಯಾಗಲಿಲ್ಲ. 'ಮಂಗಳಗೌರ್' ಚಿತ್ರದಲ್ಲಿ ನಟಿಸಿದ್ದರು. ೧೯೪೭ ರಲ್ಲಿ ಹಿಂದಿ ಚಿತ್ರದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಹಾಡುವ ಅವಕಾಶ ಸಿಕ್ಕಿತು. 'ಆಪ್ ಕಿ ಸೇವಾಮೆ', 'ಪಾಂ ಲಾಗೂ ಕರ್ ಚೋರಿರೇ' ಎಂಬ ಹಾಡುಗಳನ್ನು ಹಾಡಿದರು. 'ಹುಸ್ನ್ ಲಾಲ್ ಭಗತ್ ರಾಮ್' ಆಕೆಯ ಕಂಠಶ್ರೀಯನ್ನು ಕೇಳಿ ಮೆಚ್ಚಿ ಸರಿಯಾದ ಅವಕಾಶಗಳನ್ನು ಕೊಟ್ಟರು.
ಇಂದೋರ್ನಿಂದ ಲತಾ ಪುಣೆಗೆ ಬಂದರು. ಕೊಲ್ಲಾಪುರದಲ್ಲಿ ಸ್ವಲ್ಪ ದಿನವಿದ್ದು, ೧೯೪೭ ರಲ್ಲಿ ಪರಿವಾರದೊಡನೆ ಮುಂಬಯಿ ನ ನಾನಾ ಚೌಕ್ ನಲ್ಲಿ ಬಂದಿಳಿದರು. 'ಆನಂದ್ ಧನ್' ಎಂಬ ಹೆಸರಿನಿಂದ ಮರಾಠಿಚಿತ್ರಗಳ ಸಂಗೀತನಿರ್ದೇಶನ ಮಾಡುತ್ತಿದ್ದರು.
ಮನೆಯಲ್ಲಿ ಮರಾಠಿ ಮಾತಾಡುತ್ತಿದ್ದುದರಿಂದ ಲತಾ ಅವರಿಗೆ ಹಿಂದಿ ಮತ್ತು ಉರ್ದೂ ಮಾತಾಡುವುದು ಸ್ವಲ್ಪ ಕಷ್ಟವಾಗುತ್ತಿತ್ತು. ಒಮ್ಮೆ ರೈಲಿನಲ್ಲಿ ಪ್ರಯಾಣ ಮಾಡುವಾಗ ನಟ ದಿಲೀಪ್ ಕುಮಾರ್ ಇವರ ಹಿಂದಿ ಭಾಷೆಯನ್ನು ಸ್ವಲ್ಪ ಅಣಕಿಸಿ ನಕ್ಕರಂತೆ. ಆಗ ಹಠ ಹಿಡಿದು ಒಬ್ಬ ಮನೆಮೇಷ್ಟ್ರನ್ನು ಹುಡುಕಿ ಅವರಿಂದ ಹಿಂದಿ ಮತ್ತು ಉರ್ದೂ ಸಹಜವಾಗಿ ಮಾತಾಡುವುದನ್ನು ಕಲಿತರು. ಮುಂದೆ ಒಮ್ಮೆ ಅವರು ಒಂದು ಉರ್ದೂ ಗಜಲ್ ರೆಕಾರ್ಡ್ ಮಾಡುವಾಗ ಸ್ಟೂಡಿಯೋಗೇ ಬಂದಿದ್ದ ನರ್ಗಿಸ್ ದತ್ ಅವರ ತಾಯಿ ಲತಾ ಅವರನ್ನು "ನೀನು ಹೀಗೆ ಸಹಜವಾಗಿ ಉಚ್ಚರಿಸುವುದು ಎಲ್ಲಿಂದ ಕಲಿತೆ?" ಎಂದು ಕೇಳಿದರಂತೆ.
ಸಂಗೀತದ ಬದುಕು
ಲತಾ ಅವರು ಬಹುಶಃ ಹಿಂದಿಯ ಪ್ರತಿಯೊಬ್ಬ ಸಂಗೀತ ನಿರ್ದೇಶಕರ ಜೊತೆ ಕೆಲಸ ಮಾಡಿದ್ದಾರೆ. ಇದಕ್ಕೆ ಒಂದೇ ಅಪವಾದವೆಂದರೆ ಓ.ಪಿ. ನಯ್ಯರ್. ಅದೇ ರೀತಿ ಅವರೊಂದಿಗೆ ಹಿಂದಿಯ ಪ್ರತಿಯೊಬ್ಬ ಗಾಯಕನ ಜೊತೆಯೂ ಹಾಡಿದ್ದಾರೆ. ಹಿಂದಿ ಚಿತ್ರರಂಗದ ಬಹುತೇಕ ನಟಿಯಾರಿಗಾಗಿ ಲತಾ ಹಾಡಿದ್ದಾರೆ. ಐವತ್ತರ ದಶಕದಲ್ಲಿ ಮೇಲೇರಿದ ಅವರ ಕೀರ್ತಿ ಪತಾಕೆ ಕೆಳಕ್ಕೆ ಇಳಿಯಲೇ ಇಲ್ಲ. ಗಜಲ್, ಪ್ರೇಮಗೀತೆ, ಭಜನೆ, ಜನಪದ ಗೀತೆ, ಯುಗಳಗೀತೆ, ಕ್ಲಬ್ ಸಾಂಗ್ ... ಹೀಗೆ ಪ್ರತಿಯೊಂದೂ ಬಗೆಯ ಹಾಡುಗಳನ್ನು ಲತಾ ಹಾಡಿದ್ದಾರೆ. ಹಿಂದಿಯಲ್ಲದೆ ಭಾರತದ ಪ್ರತಿಯೊಂದು ಭಾಷೆಯಲ್ಲೂ ಅವರು ಹಾಡಿದ್ದಾರೆ. ಹಿಂದಿ ಚಿತ್ರರಂಗದಲ್ಲಿ ಅವರನ್ನು "ಲತಾ ದೀದಿ" ಎಂದೇ ಕರೆಯುತ್ತಾರೆ. ಲತಾ ಅವರು ವಿವಾಹವಾಗಲಿಲ್ಲ. ತಮ್ಮ ಜೀವನವನ್ನು ಸಂಗೀತಕ್ಕೇ ಮುಡಿಪಾಗಿಟ್ಟರು. ಲತಾ ಅವರ ಕುಟುಂಬದಲ್ಲಿ ಪ್ರತಿಯೊಬ್ಬರೂ ಸಂಗೀತ ಕ್ಷೇತ್ರದಲ್ಲಿರುವುದು ಒಂದು ವಿಶೇಷ. ಆಶಾ ಮತ್ತು ಲತಾ, ಉಷಾ ಮತ್ತು ಲತಾ, ಮೀನಾ ಮತ್ತು ಲತಾ ಹಾಡಿರುವ ಕೆಲವು ಯುಗಳಗೀತೆಗಳೂ ಪ್ರಸಿದ್ಧವಾಗಿವೆ. ತಮ್ಮ ಹೃದಯನಾಥ್ ಮಂಗೇಷ್ಕರ್ ಸಂಗೀತ ನಿರ್ದೇಶನದಲ್ಲಿ ಲತಾ ಅನೇಕ ಗೀತೆಗಳನ್ನು ಹಾಡಿದ್ದಾರೆ - ಉದಾ. ಮೀರಾ ಭಜನೆಗಳು. ಲತಾ ಅವರು "ಲೇಕಿನ್" ಎಂಬ ಕಲಾತ್ಮಕ ಚಿತ್ರವನ್ನು ನಿರ್ಮಿಸಿದರು.
ಚೀನಾ-ಭಾರತ ಯುದ್ಧದಲ್ಲಿ ಭಾರತದ ಅನೇಕ ಸೈನಿಕರು ತಮ್ಮ ಪ್ರಾಣ ತೆತ್ತರು. ಇವರ ನೆನಪಿನಲ್ಲಿ ಒಂದು ವಿಶೇಷಗೀತೆಯನ್ನು ಪ್ರದೀಪ್ ಎಂಬ ಕವಿ ರಚಿಸಿದರು. ಈ ಗೀತೆಯನ್ನು ಸಿ. ರಾಮಚಂದ್ರ ಅವರ ಸಂಗೀತ ನಿರ್ದೇಶನದಲ್ಲಿ ಲತಾ ಅವರು ೧೯೬೩ ಜನವರಿ ೨೭ರಂದು ನವದೆಹಲಿಯಲ್ಲಿ ನಡೆದ ಸಮಾರಂಭದಲ್ಲಿ ಹಾಡಿದರು. "ಐ ಮೇರೆ ವತನ್ ಕೇ ಲೋಗೋಂ, ಜರಾ ಆಂಖ್ ಮೇ ಭರಲೋ ಪಾನಿ ... " ಎಂದು ಪ್ರಾರಂಭವಾಗುವ ಗೀತೆಯನ್ನು ಕೇಳಿ ಅಂದಿನ ಪ್ರಧಾನಮಂತ್ರಿ ಜವಾಹರಲಾಲ್ ನೆಹರೂ ಅವರ ಕಣ್ಣಿನಲ್ಲಿ ನೀರಾಡಿತು. ಅವರು ಲತಾ ಮಂಗೇಶ್ಕರ್ ಅವರೊಂದಿಗೆ ಕಾರ್ಯಕ್ರಮದ ನಂತರ ಮಾತಾಡಿ "ನೀನು ನನ್ನನ್ನು ಅಳಿಸಿಬಿಟ್ಟೆ," ಎಂದು ಭಾವುಕರಾಗಿ ಹೇಳಿದರಂತೆ. ಈ ಹಾಡನ್ನು ನವದೆಹಲಿಯಲ್ಲಿ ಪ್ರತಿ ಜನವರಿ ೨೬ರ ಸಮಾರಂಭದಲ್ಲಿ ಕೇಳಬಹುದು. ೧೦,೦೦೦ಕ್ಕೂ ಹೆಚ್ಚು ಹಾಡುಗಳನ್ನು ೨೨ ಭಾಷೆಗಳಲ್ಲಿ ಹಾಡಿದ್ದಾರೆ. ಅಮೆರಿಕ, ಯೂರೊಪ್ ಸುತ್ತಿ ಕಾರ್ಯಕ್ರಮಗಳನ್ನು ನಡೆಸಿದ್ದಾರೆ. ಆಕೆಯ ಹಾಡುಗಳ ವಿಶೇಷವೆಂದರೆ, ಅಸಾಧಾರಣ ಸ್ಪಷ್ಟ ಶಬ್ದೋಚ್ಚಾರ, ಶಾಸ್ತ್ರೀಯ ಸಂಗೀತದ ಸ್ವರಬದ್ಧ ಸಂಸ್ಕಾರ, ಗೀತೆಗಳ ಗುಣಮಟ್ಟ, ಸನ್ನಿವೇಶಕ್ಕೆ ನಟಿಯರ ಕಂಠಕ್ಕೆ ಸರಿಯಾಗಿ ಅಳವಡಿಸಿಹಾಡುವ ಕಲೆ. "ಪುಲೆ ವೇಚಿತಾ"- ಲತಾರವರ ಆತ್ಮಚರಿತ್ರೆ.
ಮರಣ
ಲತಾ ಅವರು ೬ ಫೆಬ್ರವರಿ ೨೦೨೨ರಂದು, ಮುಂಬೈನ ಬ್ರೀಚ್ ಕ್ಯಾಂಡಿ ಆಸ್ಪತ್ರೆಯಲ್ಲಿ ತಮ್ಮ ೯೨ ನೇ ವಯಸ್ಸಿನಲ್ಲಿ ನಿಧನರಾದರು.
ಕನ್ನಡದಲ್ಲಿ ಲತಾ ಕುರಿತ ಪುಸ್ತಕ
'ಲತಾ ಮಂಗೇಶ್ಕರ್ ರವರ ಜೀವನ ಚರಿತ್ರೆ'-’ಹಾಡುಹಕ್ಕಿಯ ಹೃದಯಗೀತೆ’ ಪುಸ್ತಕವನ್ನು ಹಿರಿಯ ಪತ್ರಕರ್ತ 'ವಸಂತ ನಾಡಿಗೇರ್' ರಚಿಸಿದ್ದಾರೆ. 'ಸುಮುಖ ಪ್ರಕಾಶನ' ಪ್ರಕಟಿಸಿರುವ ಈ ಪುಸ್ತಕವು ೨೭ ಅಕ್ಟೋಬರ್ ೨೦೦೯ರಂದು ಬೆಂಗಳೂರಲ್ಲಿ ಲೋಕಾರ್ಪಣೆಗೊಂಡಿತ್ತು
ಉಲ್ಲೇಖಗಳು
ವರ್ಗ:ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು ವರ್ಗ:ಭಾರತ ರತ್ನ ಪುರಸ್ಕೃತರು ವರ್ಗ:ಭಾರತೀಯ ಚಲನಚಿತ್ರ ಹಿನ್ನೆಲೆ ಗಾಯಕರು ವರ್ಗ:೧೯೨೮ ಜನನ ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು ವರ್ಗ:ಹಿನ್ನೆಲೆ ಗಾಯಕಿಯರು ವರ್ಗ:೨೦೨೨ ನಿಧನ ವರ್ಗ:ಚಲನಚಿತ್ರ ಗಾಯಕರು
ವರ್ಣ ಮಾಯಾಜಾಲ (ಪುಸ್ತಕ)
ವರ್ಣ ಮಾಯಾಜಾಲ ಎನ್ ಎಸ್ ಲೀಲಾ ಅವರು ಬರೆದ ಪುಸ್ತಕ.
ಬೆಳಕಿನ ಹಲವು ಅಂಶಗಳನ್ನು ವಿವರಿಸುವ ಈ ಪುಸ್ತಕ ವರ್ಣ ಜಗತ್ತಿಗೊಂದು ಕೈಪಿಡಿಯಂತಿದೆ. ಜೀವಿ-ಅಜೀವಿಗಳನ್ನೂ ಅವುಗಳಿಂದಾಗಿ ರೂಪು ತಳೆದಂತಿರುವ ವ್ಯೋಮವೂ ನಮ್ಮ ಮನಸ್ಸಿನಲ್ಲಿ ಜಗತ್ತಿನ ಚಿತ್ರಣವೊಂದನ್ನು ನೇಯುತ್ತವೆ. ನಾವು ನೋಡುವ ಯಾವುದೇ ವಸ್ತು ತನ್ನ ಆಕಾರ, ಗಾತ್ರ ಮತ್ತು ಬಣ್ಣಗಳಿಂದ ನಮಗೆ ಕಾಣಿಸುತ್ತದೆ. ಬಣ್ಣವಿಲ್ಲದ ವಸ್ತುವೊಂದನ್ನು ಕಲ್ಪಿಸಿ ಕೊಳ್ಳುವುದು ಕಷ್ಟ. ಲೇಖಕಿಯವರಾದ ಡಾ|| ಎನ್. ಎಸ್. ಲೀಲಾ ಅವರು ತನ್ನ ಈ ಕೃತಿಯಲ್ಲಿ ಬಣ್ಣದ ಗುಣಗಳನ್ನು ನಮ್ಮ ಜೀವನದ ಎಲ್ಲ ಮಗ್ಗುಲುಗಳಲ್ಲಿ ಅದು ಹರಡಿರುವುದನ್ನು ಸೂಕ್ಷ್ಮವಾಗಿ ವಿವರಿಸಿದ್ದಾರೆ. ಬೆಳಕಿಲ್ಲದೆ ಬಣ್ಣವಿಲ್ಲ. ಜಗತ್ತಿಗೆ ಬೆಳಕು ಕೊಡುವ ಸೂರ್ಯನ ಕುರಿತಾದ ಸುಂದರ ಉಲ್ಲೇಖಗಳಿಂದ ಕೃತಿಯು ಪ್ರಾರಂಭವಾಗುತ್ತದೆ. ದೃಷ್ಟಿ ಪ್ರಕ್ರಿಯೆ, ಅದರಲ್ಲಿ ಕಣ್ಣಿನ ಪಾತ್ರ, ದೃಷ್ಟಿ ಸೂಚನೆಯಲ್ಲಿ ಮಿದುಳಿನ ಕೆಲಸ ಹಾಗೂ ಈ ಎಲ್ಲ ವಿದ್ಯಮಾನಗಳ ಬಗ್ಗೆ ನಡೆದ ಮಹತ್ವದ ಸಂಶೋಧನೆಗಳನ್ನು ಲೇಖಕಿಯವರು ವಿಶ್ಲೇಷಿಸುತ್ತಾರೆ. ಬಣ್ಣದ ಗ್ರಹಿಕೆಯನ್ನು ಪ್ರಭಾವಿಸುವ ಹಲವು ಅಂಶಗಳಿವೆ. ವಸ್ತುವಿನದ್ದೇ ಆದ ಸಂಯೋಜನೆ, ಅದರ ಮೇಲೆ ಬೀಳುವ ಬೆಳಕು, ವಸ್ತುವಿನ ಹಿನ್ನೆಲೆ ಹಾಗೂ ವೀಕ್ಷಕನ ನೆಲೆ-ಸ್ಥಾನಗಳೆಲ್ಲ ಇಂಥ ಗ್ರಹಿಕೆಯನ್ನು ರೂಪಿಸುತ್ತವೆ. ಸಾಗರ, ಆಕಾಶ, ಮರ, ಎಲೆ, ಹೂ, ಧ್ರುವ ಪ್ರಭೆ, ಪಾತರಗಿತ್ತಿ, ರಕ್ತ ಹಾಗೂ ಇನ್ನಿತರ ಅನೇಕ ವಸ್ತುಗಳ ಉದಾಹರಣೆಗಳೊಂದಿಗೆ ಇದು ಸ್ಪಷ್ಟವಾಗುತ್ತದೆ. ಅಷ್ಟೇ ಅಲ್ಲ, ನಮ್ಮ ದೈನಂದಿನ ಚಟುವಟಿಕೆಗಳಲ್ಲೂ ಬಣ್ಣಗಳು ಪಾತ್ರ ವಹಿಸುತ್ತವೆ. ಅಲಂಕರಣ, ಹಬ್ಬ-ಹರಿದಿನಗಳಲ್ಲಿ ಇದು ಎದ್ದು ಕಾಣಿಸುತ್ತದೆ. ಹವಾಮಾನ ಬದಲಾವಣೆಯಿಂದ ಹವಳದ ದಿಬ್ಬಗಳಂಥ ಪ್ರಾಕೃತಿಕ ವಸ್ತುಗಳು ಅನುಭವಿಸುವ ಬಣ್ಣಗೇಡು ಮತ್ತು ಆರೋಗ್ಯ - ಅನಾರೋಗ್ಯಗಳ ತಪಾಸಣೆಯಲ್ಲಿ ಸೂಚಕವಾಗುವ ಬಣ್ಣ ಬದಲಾವಣೆ - ಇವೆಲ್ಲವನ್ನೂ ಬರಹವು ಒಳಗೊಂಡಿದೆ. ಈ ಕೃತಿಯು ವರ್ಣಚಿತ್ರಗಳೊಂದಿಗೆ ಬಣ್ಣಗಳ ಸಮಗ್ರ ಚಿತ್ರಣವನ್ನು ಮೈಗೂಡಿಸಿಕೊಂಡಂತಿದೆ.
ಬಾಹ್ಯ ಸಂಪರ್ಕ
ವರ್ಗ:ಕನ್ನಡ ಪುಸ್ತಕಗಳು
ಲಂಡನ್
ಲಂಡನ್ ಯುನೈಟೆಡ್ ಕಿಂಗ್‌ಡಮ್ ದೇಶದ ರಾಜಧಾನಿ ಮತ್ತು ಯುರೋಪಿಯನ್ ಒಕ್ಕೂಟದ ಅತ್ಯಂತ ದೊಡ್ಡ ನಗರ. ಈ ನಗರವು ವಿಶ್ವದ ಪ್ರಮುಖ ವ್ಯಾಪಾರ, ಆರ್ಥಿಕ ಮತ್ತು ಸಾಂಸ್ಕೃತಿಕ ಕೇಂದ್ರಗಳಲ್ಲಿ ಒಂದಾಗಿದೆ.
ಉಲ್ಲೇಖಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು ವರ್ಗ:ಯುನೈಟೆಡ್ ಕಿಂಗ್‍ಡಮ್ ಯುನೈಟೆಡ ಕಿಂಗಡಮ ದಲ್ಲಿ ಶೆಕ್ಸ್ಪಿಯರ್ ಮ್ತ್ತು ಇತರ ಕವಿಗಳು ಪ್ರಮುಖರಾಗಿದ್ದಾರೆ
ರಾಜರಾಜೇಶ್ವರಿ ನಗರ
ರಾಜರಾಜೇಶ್ವರಿ ನಗರ ಬೆಂಗಳೂರಿನ ಹೊರವಲಯದಲ್ಲಿರುವ ಒಂದು ಬಡಾವಣೆ.
ಮನೆಯಂಗಳದಲ್ಲಿ ಔಷಧಿವನ (ಪುಸ್ತಕ)
ಡಾ|| ಎಂ. ವಸುಂಧರ ಹಾಗೂ ಡಾ|| ವಸುಂಧರಾ ಭೂಪತಿ ಅವರು ಬರೆದ "ಮನೆಯಂಗಳದಲ್ಲಿ ಔಷಧಿವನ" ಔಷಧಿ ಸಸ್ಯಗಳ ಬಗೆ ಕುರಿತು ಮಾಹಿತಿ ನೀಡುವ ಪುಸ್ತಕ.
ನಿಮ್ಮ ಮನೆಯಂಗಳದಲ್ಲಿ ಸ್ವಲ್ಪ ಜಾಗ ಖಾಲಿ ಉಳಿದಿದ್ದಲ್ಲಿ ಅದನ್ನು ಉಪಯುಕ್ತವಾಗಿ ಹೇಗೆ ಬಳಸಿಕೊಳ್ಳಬಹುದು ಹಾಗೂ ಆ ಸ್ಥಳದಲ್ಲಿ ಕೆಲವು ಔಷಧಿ ಅಥವಾ ಸೊಪ್ಪಿನ ಗಿಡಗಳನ್ನು ಬೆಳೆಸುವ ಮೂಲಕ ಅವುಗಳ ಪ್ರಯೋಜನ ಹೇಗೆ ಪಡೆದುಕೊಳ್ಳಬಹುದು ಎಂಬುದನ್ನು ತಿಳಿಸಿ ಕೊಡುವ ಪುಸ್ತಕ ಇದು.
ಅಮೃತಬಳ್ಳಿಯಿಂದ ಹಿಪ್ಪಲಿವರೆಗಿನ ಇಂತಹ ಮೂವತ್ತಾರು ಸಸ್ಯಗಳ ಕುರಿತು ಸಂಕ್ಷಿಪ್ತವಾಗಿ ವಿವರಿಸಲಾಗಿದೆ. ಪ್ರತಿಯೊಂದು ಸಸ್ಯವನ್ನು ಯಾವ ವೈಜ್ಞಾನಿಕ ಹೆಸರಿನಿಂದ ಗುರುತಿಸಲಾಗುತ್ತದೆ, ಅದರ ಹಿನ್ನಲೆ, ಅಭಿವೃದ್ಧಿ ಹೇಗೆ, ಹಾಗೂ ಯಾವ ರೀತಿ ಬೇಸಾಯ ಮಾಡಬೇಕು ಎಂದು ಇದರಲ್ಲಿ ವಿವರಿಸಲಾಗಿದೆ.
ಅದೇ ಗಿಡದಲ್ಲಿರುವ ರಾಸಾಯನಿಕ ಘಟಕಗಳು ಯಾವುವು, ಅದರಲ್ಲಿರುವ ಔಷಧಿಯ ಗುಣಗಳು ಯಾವುವು, ಅದನ್ನು ಯಾವ ಜಾಡ್ಯಗಳಿಗೆ ಬಳಸಬಹುದು, ಅಡುಗೆಯಲ್ಲಿ ಯಾವ ರಿತಿ ಬಳಕೆಯಾಗುತ್ತದೆ, ಅದನ್ನು ಯಾವ ಭಾಷೆಯಲ್ಲಿ ಯಾವ ಹೆಸರಿನಿಂದ ಕರೆಯಲಾಗುತ್ತದೆ ಎಮಬುದನ್ನು ಬರೆಯಲಾಗಿದೆ.
ಬಾಹ್ಯ ಸಂಪರ್ಕ
ವರ್ಗ:ಕನ್ನಡ ಪುಸ್ತಕಗಳು
ವೇದಾವತಿ ನದಿ
ವೇದಾವತಿ ನದಿಯು ಪಶ್ಚಿಮ ಘಟ್ಟಗಳಲ್ಲಿ ಉಗಮಿಸಿ ಕರ್ನಾಟಕ ಮತ್ತು ಆಂಧ್ರ ಪ್ರದೇಶಗಳಲ್ಲಿ ಹರಿದು ತುಂಗಭದ್ರಾ ನದಿಯೊಂದಿಗೆ ಸೇರುತ್ತದೆ.
ಚಿಕ್ಕಮಗಳೂರು ಜಿಲ್ಲೆಯ ಸಖರಾಯಪಟ್ಟಣದ ಬಳಿ ಹುಟ್ಟುವ 'ವೇದಾ' ನದಿಗೆ ಕಡೂರು ಬಳಿಯ ಮದಗದಕೆರೆಯಿಂದ ಹರಿದು ಬರುವ 'ಆವತಿ ಹಳ್ಳ'ವು ಸಂಗಮಿಸುವುದರೊಂದಿಗೆ 'ವೇದಾವತಿ ನದಿ'ಯಾಗಿ ಹರಿದು ಮುಂದೆ ಸಾಗುತ್ತದೆ. ಹಿರಿಯೂರು ಬಳಿಯ ಮಾರಿಕಣಿವೆ ಎಂಬಲ್ಲಿ ಸರ್ ಎಂ. ವಿಶ್ವೇಶ್ವರಯ್ಯನವರು ಕಟ್ಟಿದ ಮೊದಲ ಅಣೆಕಟ್ಟೆಯಾದ 'ವಾಣಿವಿಲಾಸಸಾಗರ'ವನ್ನು ವೇದಾವತಿ ನದಿಗೆ ಅಡ್ಡಲಾಗಿ ಕಟ್ಟಲಾಗಿದೆ. ಅಲ್ಲಿಂದ ಮುಂದೆ ಹರಿದು ಆಂದ್ರಪ್ರದೇಶದ ಬಳಿಯಲ್ಲಿ 'ಹಗರಿ ನದಿ'ಯಾಗಿ ಹರಿದು ಮುಂದೆ ತುಂಗಭದ್ರಾ ನದಿಯಲ್ಲಿ ವಿಲೀನವಾಗುತ್ತದೆ. ಅದಕ್ಕೂ ಮೊದಲು 'ಸುವರ್ಣಮುಖಿ' ಎಂಬ ನದಿಯೊಂದು ಈ ನದಿಯೊಂದಿಗೆ ಸಂಗಮಿಸುತ್ತದೆ.
ವರ್ಗ:ಕರ್ನಾಟಕದ ನದಿಗಳು
ಅಸಾವರಿ
ಅಸಾವರಿ ಇದು ಹಿಂದೂಸ್ತಾನಿ ಸಂಗೀತ ಪದ್ಧತಿಯ ಒಂದು ರಾಗ. "ಅಸಾವರಿ ಥಾಟ್‌"ನ ಮೂಲಭೂತ ಲಕ್ಷಣಗಳನ್ನೊಳಗೊಂಡ ರಾಗವಾಗಿದೆ.ಇದು ಬೆಳಗಿನ ಝಾವದ ರಾಗ.
ಬಾಹ್ಯ ಸಂಪರ್ಕ
ವರ್ಗ:ಹಿಂದುಸ್ತಾನಿ ಸಂಗೀತ ವರ್ಗ:ರಾಗಗಳು ವರ್ಗ:ಹಿಂದುಸ್ತಾನಿ ರಾಗಗಳು
ಮ್ಯಾನ್ ಬುಕರ್ ಪ್ರಶಸ್ತಿ
ಮ್ಯಾನ್-ಬೂಕರ್ ಪ್ರಶಸ್ತಿ ಇದು ಕಾಮನ್ವೆಲ್ತ ರಾಷ್ಟ್ರಗಳ ಅಥವಾ ಐರ್ಲ್ಯಾಂಡ್ ದೇಶದ ನಾಗರಿಕರು ಆಂಗ್ಲ ಭಾಷೆಯಲ್ಲಿ ಬರೆದಿರುವ ದೊಡ್ಡ ಗಾತ್ರದ ಕಾದಂಬರಿಗೆ ಕೊಡಮಾಡುವ ಪ್ರಶಸ್ತಿ. ಇದನ್ನು ಬೂಕರ್ ಪ್ರಶಸ್ತಿಯೆಂತಲೂ ಕರೆಯುತ್ತಾರೆ.
ಬೂಕರ್ ಪ್ರಶಸ್ತಿ ವಿಜೇತರು ಮತ್ತು ಕಾದಂಬರಿ
ವರ್ಗ:ಸಾಹಿತ್ಯ ಪುರಸ್ಕಾರಗಳು ವರ್ಗ:ಆಂಗ್ಲ ಸಾಹಿತ್ಯ
ಅಭಿರಾಮಿ ಸುರೇಶ್
ಅಭಿರಾಮಿ ಸುರೇಶ್ (ಜನನ 9 ಅಕ್ಟೋಬರ್ 1995) ಒಬ್ಬ ಭಾರತೀಯ ನಟಿ, ಗಾಯಕಿ, ಸಂಗೀತಗಾರ್ತಿ, ಸಂಯೋಜಕಿ ಮತ್ತು ವಿಡಿಯೋ ಜಾಕಿ. ಅವರು ಬಾಲ್ಯದಲ್ಲಿ (12 ನೇ ವಯಸ್ಸಿನಲ್ಲಿ) ತಮ್ಮ ನಟನಾ ವೃತ್ತಿಯನ್ನು ಏಷ್ಯಾನೆಟ್‌ನಲ್ಲಿ ದೂರದರ್ಶನ ಧಾರಾವಾಹಿ ಹಲೋ ಕುಟ್ಟಿಚತನ್‌ನೊಂದಿಗೆ ಪ್ರಾರಂಭಿಸಿದರು ಮತ್ತು ಅವರ ಮೊದಲ ಸಂಯೋಜನೆಯು 14 ನೇ ವಯಸ್ಸಿನಲ್ಲಿ ಬಿಡುಗಡೆಯಾಯಿತು. ಬಿವೇರ್ ಆಫ್ ಡಾಗ್ಸ್ (2014) ಚಿತ್ರದಲ್ಲಿ ಮೀರಾ ಅವರು ಚಲನಚಿತ್ರವೊಂದರಲ್ಲಿ ಮಹಿಳಾ ಪ್ರಮುಖ ಪಾತ್ರದಲ್ಲಿ ನಟಿಸಿದ ಮೊದಲ ಪಾತ್ರ. ಅವರು ಕಪ್ಪಾ ಟಿವಿಯಲ್ಲಿ ಡಿಯರ್ ಕಪ್ಪಾ ಎಂಬ ಸಂಗೀತ ಕಾರ್ಯಕ್ರಮವನ್ನು ನಿರೂಪಣೆ ಮಾಡಲು ಹೆಸರುವಾಸಿಯಾಗಿದ್ದಾರೆ. ಅಭಿರಾಮಿ ಮತ್ತು ಅವರ ಸಹೋದರಿ ಅಮೃತಾ ಸುರೇಶ್ ಅವರ ಸಂಗೀತ ಬ್ಯಾಂಡ್ ಅಮೃತಂ ಗಮಯದ ಪ್ರಮುಖ ಗಾಯಕರು. ಅವರು ತಮ್ಮ ಯೂಟ್ಯೂಬ್ ಚಾನೆಲ್ ಅಮೃತಂ ಗಮಯ್ - ಎಜಿಯಲ್ಲಿ ಎಜಿ ವ್ಲಾಗ್‌ಗಳ ಸರಣಿಯೊಂದಿಗೆ ವ್ಲಾಗ್‌ಗೆ ಹೆಸರುವಾಸಿಯಾಗಿದ್ದಾರೆ.
ಆರಂಭಿಕ ಮತ್ತು ವೈಯಕ್ತಿಕ ಜೀವನ
ಅವರು 9 ಅಕ್ಟೋಬರ್ 1995 ರಂದು ಪಿ.ಆರ್. ಸುರೇಶ್ ಮತ್ತು ಲೈಲಾ ದಂಪತಿಗೆ ಜನಿಸಿದರು. ಅವರಿಗೆ ಅಕ್ಕ, ಗಾಯಕಿ-ಸಂಯೋಜಕಿ ಅಮೃತಾ ಸುರೇಶ್ ಇದ್ದಾರೆ. ಅವರು ತನ್ನ ಶಾಲೆಗಳಲ್ಲಿ ಮಿಮಿಕ್ರಿ ಮತ್ತು ಮೊನೊಆಕ್ಟ್ ಅನ್ನು ಪ್ರದರ್ಶಿಸುತ್ತಿದ್ದರು ಮತ್ತು "ವೇದಿಕೆಯ ಮೇಲೆ ಇರುವ ಅವಕಾಶವನ್ನು ಎಂದಿಗೂ ಕಳೆದುಕೊಳ್ಳಲಿಲ್ಲ". ಅಭಿರಾಮಿ ಅವರು ಯಾವಾಗಲೂ ನಟಿಯಾಗಬೇಕೆಂದು ಬಯಸಿದ್ದರು, ಮತ್ತು ಅವರು ಸಂಗೀತಗಾರರ ಕುಟುಂಬದಿಂದ ಬಂದವರಾಗಿದ್ದರೂ, ಅಮೃತಂ ಗಮಯ್ ರಚನೆಯಾಗುವವರೆಗೂ ಅವರು ತಮ್ಮನ್ನು ಗಾಯಕಿಯಾಗಿ ನೋಡಲಿಲ್ಲ ಅಥವಾ ಸಂಗೀತವನ್ನು ಮುಂದುವರಿಸುವ ಬಗ್ಗೆ ಯೋಚಿಸಲಿಲ್ಲ. ಹನ್ನೊಂದನೇ ತರಗತಿ ಮುಗಿದ ನಂತರ ನಟನೆಯಲ್ಲಿ ಡಿಪ್ಲೊಮಾ ಮಾಡಿದರು. ಅವರು ತಮ್ಮ ಪದವಿಪೂರ್ವ ಕೋರ್ಸ್‌ನ ಭಾಗವಾಗಿ ಕಿರುಚಿತ್ರವನ್ನು ನಿರ್ದೇಶಿಸಿದ್ದಾರೆ. ಅವರು ಅಮಿಂದೋ ಎಂಬ ಆಭರಣ ಬ್ರಾಂಡ್ ಅನ್ನು ನಡೆಸುತ್ತಿದ್ದಾರೆ. ಅಭಿರಾಮಿ ಕೂಡ ಮಾಡೆಲಿಂಗ್‌ನಲ್ಲಿ ತೊಡಗಿಸಿಕೊಂಡಿದ್ದಾರೆ. ಅವರು ಕೇರಳ ಫ್ಯಾಷನ್ ರನ್‌ವೇ 2018 ರಲ್ಲಿ ರ‍್ಯಾಂಪ್ ವಾಕ್ ಮಾಡಿದ್ದಾರೆ. ವನಿತಾ ಮ್ಯಾಗಜಿನ್‌ನ ಕವರ್ ಪೇಜ್‌ನಲ್ಲಿ ತನ್ನ ಸಹೋದರಿಯೊಂದಿಗೆ ಕಾಣಿಸಿಕೊಂಡಿದ್ದಾರೆ. ಅವರು ಕನ್ಯಕಾ, ಮನೋರಮಾ ಆರೋಗ್ಯಂ ಮುಂತಾದ ಜನಪ್ರಿಯ ನಿಯತಕಾಲಿಕೆಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಚಲನಚಿತ್ರ ಮತ್ತು ದೂರದರ್ಶನ
ತಮ್ಮ ಸಹೋದರಿ ಅಮೃತಾ ಸುರೇಶ್ ಭಾಗವಹಿಸುತ್ತಿದ್ದ ಏಷ್ಯಾನೆಟ್‌ನಲ್ಲಿ ಐಡಿಯಾ ಸ್ಟಾರ್ ಸಿಂಗರ್ (2007) ಎಂಬ ಸಂಗೀತ ರಿಯಾಲಿಟಿ ಟೆಲಿವಿಷನ್ ಶೋನಲ್ಲಿ ನಿರೂಪಕ ರಂಜಿನಿ ಹರಿದಾಸ್ ಮತ್ತು ತೀರ್ಪುಗಾರರಾದ ಶರತ್ ಅವರ ಅನಿಸಿಕೆಗಳ ನಂತರ ಅಭಿರಾಮಿ ಅವರಿಗೆ ಮೊದಲ ನಟನೆಯ ಪ್ರಸ್ತಾಪವನ್ನು ಪಡೆದರು. ಇದರ ಜನಪ್ರಿಯತೆಯಿಂದಾಗಿ, ಅವರು ಏಷ್ಯಾನೆಟ್‌ನಲ್ಲಿ ಮಕ್ಕಳ ದೂರದರ್ಶನ ಧಾರಾವಾಹಿ ಹಲೋ ಕುಟ್ಟಿಚತನ್ (2008 - 2009) ನಲ್ಲಿ ನಟಿಸುವ ಪ್ರಸ್ತಾಪವನ್ನು ಪಡೆದರು. ಆಗ ಆಕೆಗೆ 12 ವರ್ಷ ವಯಸ್ಸಾಗಿತ್ತು ಮತ್ತು ನಿಮ್ಮಿ ಪಾತ್ರದಲ್ಲಿ ನಟಿಸಿದ್ದರು. ಕಾರ್ಯಕ್ರಮಕ್ಕೆ ಪ್ರೇಕ್ಷಕರಿಂದ ಉತ್ತಮ ಪ್ರತಿಕ್ರಿಯೆ ವ್ಯಕ್ತವಾಗಿತ್ತು. ಅದರ ನಂತರ ಕೇರಳೋತ್ಸವಂ 2009 ಮತ್ತು ಗುಲುಮಾಲ್: ದಿ ಎಸ್ಕೇಪ್ (ಎರಡೂ 2009 ರಲ್ಲಿ) ಚಿತ್ರಗಳಲ್ಲಿ ಪಾತ್ರಗಳನ್ನು ನಿರ್ವಹಿಸಲಾಯಿತು.
ಅವರು ಮಲಯಾಳಂ-ತಮಿಳು ದ್ವಿಭಾಷಾ ಹಾಸ್ಯದ ಕೇರಳ ನತ್ತಿಲಂ ಪೆಂಗಲುದನೆ (2014) ಯೊಂದಿಗೆ ತಮಿಳು ನಟನೆಗೆ ಪಾದಾರ್ಪಣೆ ಮಾಡಿದರು, ಇದರಲ್ಲಿ ಅವರು ಮಿಸ್ ಕೇರಳ ಆಗಲು ಬಯಸುವ ನಿಶಾ ಎಂಬ ಮಲೆಯಾಳಿ ಮುಸ್ಲಿಂ ಹುಡುಗಿಯ ಪಾತ್ರವನ್ನು ನಿರ್ವಹಿಸಿದರು. ಅಮೃತಾ ಅವರೊಂದಿಗೆ ಹಾಡಿನ ರೆಕಾರ್ಡಿಂಗ್‌ಗಾಗಿ ಎವಿಎಂ ಸ್ಟುಡಿಯೋದಲ್ಲಿದ್ದಾಗ ಆಕೆಗೆ ಆಫರ್ ಸಿಕ್ಕಿತು, ಅಲ್ಲಿ ನಿರ್ದೇಶಕ ಎಸ್‌ಎಸ್ ಕುಮಾರನ್ ತಮ್ಮ ಚಿತ್ರಕ್ಕಾಗಿ ಹೊಸಬರನ್ನು ಹುಡುಕುತ್ತಿದ್ದ ಅವರನ್ನು ಭೇಟಿಯಾದರು. ಬಿವೇರ್ ಆಫ್ ಡಾಗ್ಸ್ (2014) ನಲ್ಲಿ ಮಹಿಳಾ ನಾಯಕಿಯಾಗಿ ಅವರ ಮೊದಲ ಪಾತ್ರ. ಇದು ಹಾಸ್ಯ-ನಾಟಕವಾಗಿತ್ತು ಮತ್ತು ಅವರು ಚಿತ್ರದಲ್ಲಿ ಮೀರಾ ಪಾತ್ರವನ್ನು ನಿರ್ವಹಿಸಿದರು. ಅದರ ನಂತರ ರೊಮ್ಯಾಂಟಿಕ್ ನಾಟಕ 100 ಡೇಸ್ ಆಫ್ ಲವ್ (2015) ಇದರಲ್ಲಿ ಅವರು ಬಾಲನ್ ( ದುಲ್ಕರ್ ಸಲ್ಮಾನ್ ) ನ ಮಾಜಿ ಗೆಳತಿ ಪಿಯಾ ಜಾರ್ಜ್ ಆಗಿ ಪೋಷಕ ಪಾತ್ರವನ್ನು ನಿರ್ವಹಿಸಿದರು. ಅವರು ತಮ್ಮ ಎರಡನೇ ತಮಿಳು ಚಿತ್ರವಾದ ಕುಬೇರ ರಾಶಿ (2015) ನಲ್ಲಿ ಮಹಿಳಾ ಪ್ರಮುಖ ಪಾತ್ರವನ್ನು ನಿರ್ವಹಿಸಿದ್ದಾರೆ, ಇದು ಬ್ಯಾಂಕ್ ದರೋಡೆಯ ಸುತ್ತ ಸುತ್ತುತ್ತದೆ.
ಡಿಸೆಂಬರ್ 2018 ರಲ್ಲಿ, ಅಭಿರಾಮಿ ಮತ್ತು ಅಮೃತಾ ತಮ್ಮ ಸೃಜನಶೀಲ ವಿಷಯವನ್ನು ಪ್ರಕಟಿಸಲು ಎಜಿ ವ್ಲಾಗ್ಸ್ ಸರಣಿಯೊಂದಿಗೆ ಅಮೃತಂ ಗಮಯ್ - ಎಜಿ ಎಂಬ ಯೂಟೂಬ್ ಚಾನಲ್ ಅನ್ನು ಪ್ರಾರಂಭಿಸಿದರು. ವಿಷಯವು ಅವರ ವೈಯಕ್ತಿಕ ಜೀವನ, ಪ್ರಯಾಣ, ಆಹಾರ, ಸಂಗೀತ, ಶಾಪಿಂಗ್ ಇತರ ವಿಷಯಗಳಿಗೆ ಸಂಬಂಧಿಸಿದೆ. 2019 ರಲ್ಲಿ, ಅವರು ಹದಿಹರೆಯದ ಕಿರುಚಿತ್ರ ವೈರಲ್ ನಲ್ಲಿ ನಟಿಸಿದರು. 2020 ರಲ್ಲಿ, ಅಭಿರಾಮಿ ಮತ್ತು ಅಮೃತಾ ಅವರನ್ನು ಮಲಯಾಳಂ ರಿಯಾಲಿಟಿ ಟೆಲಿವಿಷನ್ ಗೇಮ್ ಶೋ ಬಿಗ್ ಬಾಸ್‌ನ ಎರಡನೇ ಸೀಸನ್‌ನಲ್ಲಿ ಸ್ಪರ್ಧಿಗಳಾಗಿ ಭಾಗವಹಿಸಲು ಆಹ್ವಾನಿಸಲಾಯಿತು, ಆದಾಗ್ಯೂ, ಅವರು ಇತರ ಬದ್ಧತೆಗಳ ಕಾರಣದಿಂದ ಆಫರ್ ಅನ್ನು ನಿರಾಕರಿಸಿದರು. ನಂತರ, ವೈಲ್ಡ್‌ಕಾರ್ಡ್ ಎಂಟ್ರಿಯಾಗಿ <i id="mwYQ">ಬಿಗ್ ಬಾಸ್</i> (ಮಲಯಾಳಂ ಸೀಸನ್ 2) ಮನೆಗೆ ಪ್ರವೇಶಿಸಿದರು.
ಸಂಗೀತ
ಅಭಿರಾಮಿ ಚಿಕ್ಕ ವಯಸ್ಸಿನಲ್ಲೇ ಸಂಗೀತ ಸಂಯೋಜನೆ ಮಾಡಲು ಪ್ರಾರಂಭಿಸಿದರು, ಅವರು 14 ವರ್ಷದವರಿದ್ದಾಗ ಅವರ ಚೊಚ್ಚಲ ಸಂಯೋಜನೆ ಹೊರಬಂದಿತು. ಅವರು ಕೀಬೋರ್ಡ್ ವಾದಕ ಮತ್ತು ಪಿಟೀಲು ನುಡಿಸುತ್ತಾರೆ. ಅವರು ತಮ್ಮ ಆರಂಭಿಕ ಹಂತದಲ್ಲಿ ಹಲವಾರು ಭಜನೆಗಳನ್ನು ರಚಿಸಿದ್ದಾರೆ. ಅಮೃತಂ ಗಮಯ್ ಎಂಬ ಸಂಗೀತ ಬ್ಯಾಂಡ್ ಅನ್ನು 2014 ರಲ್ಲಿ ಪ್ರಾರಂಭಿಸಲಾಯಿತು, ಇದರಲ್ಲಿ ಅವರ ಸಹೋದರಿ ಅಮೃತಾ ಮತ್ತು ಅವರು ಪ್ರಮುಖ ಗಾಯಕರಾಗಿದ್ದಾರೆ. ಬ್ಯಾಂಡ್ ರಚನೆಯಾದ ಆರು ತಿಂಗಳೊಳಗೆ ಗಿಗ್ಸ್‌ನಲ್ಲಿ ಅಂತರರಾಷ್ಟ್ರೀಯ ಮಟ್ಟದಲ್ಲಿ ಪ್ರದರ್ಶನ ನೀಡಿತು. ಅಭಿರಾಮಿ ಆರಂಭದಲ್ಲಿ ತನ್ನ ಸಹೋದರಿ ಅಮೃತಾ ಸ್ಥಾಪಿಸಿದ ಬ್ಯಾಂಡ್‌ನ ಭಾಗವಾಗಿರಲಿಲ್ಲ, ಆದರೆ ಕಪ್ಪಾ ಟಿವಿಯಲ್ಲಿ ಅವರು ತಮ್ಮ ಚೊಚ್ಚಲ ಪ್ರದರ್ಶನದಲ್ಲಿ ಹಾಡಲು ತಯಾರಿ ನಡೆಸುತ್ತಿದ್ದ ಹಾಡಿನ ನಿರೂಪಣೆಯನ್ನು ಕೇಳಿದ ನಂತರ ಅಮೃತಾ ಅವರನ್ನು ಆಹ್ವಾನಿಸಿದರು. ಅಮೃತಾ ಹಾಡಿದ ಇಸ್ರೇಲಿ ಜಾನಪದ ಗೀತೆ " ಹವಾ ನಗಿಲಾ " ಅವರ ಕವರ್ ಆವೃತ್ತಿಯು ಜಾಗತಿಕ ಯಹೂದಿ ಸಮುದಾಯದಲ್ಲಿ ಜನಪ್ರಿಯವಾಗಿತ್ತು. 2015 ರಲ್ಲಿ, ಅಭಿರಾಮಿ ಮತ್ತು ಅಮೃತಾ ತಮ್ಮ ಬ್ಯಾಂಡ್‌ಗಾಗಿ "ಕಟ್ಟುರುಂಬು", "ಅಯ್ಯಯೋ" ಮತ್ತು "ಹಾರ್ಪ್ಸ್ ಆಫ್ ಪೀಸ್" ಸೇರಿದಂತೆ ಅನೇಕ ಮೂಲ ಹಾಡುಗಳನ್ನು ಬರೆದು ಸಂಯೋಜಿಸಿದ್ದಾರೆ. ಅದೇ ವರ್ಷದಲ್ಲಿ, ಅಭಿರಾಮಿ ಕಪ್ಪಾ ಟಿವಿಯಲ್ಲಿ ಡಿಯರ್ ಕಪ್ಪಾ ಎಂಬ ದೈನಂದಿನ ಸಂಗೀತ ಕಾರ್ಯಕ್ರಮವನ್ನು ( ವಿಜೆ ಆಗಿ) ಹೋಸ್ಟ್ ಮಾಡಲು ಪ್ರಾರಂಭಿಸಿದರು.
ಅಭಿರಾಮಿ ಮತ್ತು ಅಮೃತಾ ಕ್ರಾಸ್‌ರೋಡ್ (2017) ಚಿತ್ರಕ್ಕಾಗಿ ಏಕಗೀತೆಯನ್ನು ಸಂಯೋಜಿಸಿದ್ದಾರೆ ಮತ್ತು ಹಾಡಿದ್ದಾರೆ; ಚಿತ್ರದ ಶೀರ್ಷಿಕೆ ಗೀತೆಯನ್ನು ಕಡಿಮೆ ಅವದಿಯಲ್ಲಿ ಸಂಯೋಜಿಸಲಾಗಿದೆ. ಅದರ ನಂತರ ಆಡು 2 (2017) ಚಿತ್ರದಲ್ಲಿ "ಆಡು 2 - ಯಶಸ್ಸಿನ ಗೀತೆ" ಎಂಬ ಶೀರ್ಷಿಕೆಯ ಏಕಗೀತೆಯನ್ನು ಹಾಡಲಾಯಿತು. ಅಭಿರಾಮಿ ಅವರು ಸುಲ್ಲು (2019) ಚಿತ್ರದ ಧ್ವನಿಪಥವನ್ನು ಸ್ವತಂತ್ರವಾಗಿ ಸಂಯೋಜಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ (ಪುಸ್ತಕ)
ನಿಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಿಕೊಳ್ಳಿ ಡಾ. ಸಿ. ಆರ್. ಚಂದ್ರಶೇಖರ್ ಅವರು ಬರೆದ ಪುಸ್ತಕ. ಇದು ಮನೋವೈದ್ಯಕೀಯ ಬಗೆಗಿನ ಪುಸ್ತಕ.
ದೃಢವಾದ ಮನಸ್ಸು ಎಂದರೇನು, ಅದನ್ನು ಪಡೆಯುವುದು ಹೇಗೆ? ಆಲೋಚನಾಶಕ್ತಿ, ಕಲಿಯುವ ಸಾಮರ್ಥ್ಯ, ಜ್ಞಾಪಕ ಶಕ್ತಿಯನ್ನು ವೃದ್ಧಿಸಿಕೊಳ್ಳುವುದು ಸಾಧ್ಯವೇ ? ಮನಸ್ಸನ್ನು ಮುತ್ತಿ ಕಾಡುವ ಅಂಜಿಕೆ, ಖಿನ್ನತೆ, ಕೀಳರಿಮೆಗಳನ್ನು ನಿವಾರಿಸಿಕೊಳ್ಳುವುದು ಹೇಗೆ ? ಮುಪ್ಪಿನಲ್ಲೂ ಮನಸ್ಸಿನ ನೆಮ್ಮದಿಯನ್ನು ಕಾಪಾಡಿಕೊಳ್ಳುವುದು ಹೇಗೆ? ಉತ್ತಮ ಪರಿಸರ, ಧಾರ್ಮಿಕ ಆಚರಣೆಗಳು, ಸಾಂಸ್ಕೃತಿಕ ಚಟುವಟಿಕೆಗಳು, ಪ್ರಾಣಾಯಾಮ, ಯೋಗ, ಸೃಜನಶೀಲ ಚಟುವಟಿಕೆಗಳು ನಮ್ಮ ಮಾನಸಿಕ ಆರೋಗ್ಯವನ್ನು ಹೆಚ್ಚಿಸಬಲ್ಲವೇ?ಇಂತಹ ಅನೇಕ ಪ್ರಶ್ನೆಗಳಿಗೆ ಸೂಕ್ತ ಉತ್ತರಗಳು ಈ ಪುಸ್ತಕದಲ್ಲಿವೆ.
ಬಾಹ್ಯ ಸಂಪರ್ಕ
ವರ್ಗ:ಕನ್ನಡ ಪುಸ್ತಕಗಳು
ಕಕ್ಷೀಯ ಪಾತ
ಯಾವುದೇ ಗ್ರಹದ ಓರೆಯಾದ ಕಕ್ಷೆಯು ಒಂದು ನಿರ್ದೇಶಕ ಸಮತಳವನ್ನು (ಉದಾ: ಸಾಮಾನ್ಯವಾಗಿ ಭೂಕೇಂದ್ರೀಯ ಕಕ್ಷೆಗಳಿಗೆ ಸಮಭಾಜಕದ ಸಮತಳವು ಮತ್ತು ಸೌರಕೇಂದ್ರೀಯ ಕಕ್ಷೆಗಳಿಗೆ ಕ್ರಾಂತಿವೃತ್ತದ ಸಮತಳವು ನಿರ್ದೇಶಕ ಸಮತಳವಾಗಿರುತ್ತದೆ) ಛೇದಿಸುವ ಎರಡು ಬಿಂದುಗಳನ್ನು ಕಕ್ಷೀಯ ಪಾತಗಳೆಂದು ಕರೆಯಲಾಗುತ್ತದೆ.
ಆರೋಹಣ (ಅಥವಾ ಉತ್ತರ) ಸಂಪಾತದಲ್ಲಿ ಖಗೋಳಕಾಯವು ದಕ್ಷಿಣಾರ್ಧಗೋಳದಿಂದ ಉತ್ತರಕ್ಕೆ ಚಲಿಸಿದರೆ, ಅವರೋಹಣ (ಅಥವಾ ದಕ್ಷಿಣ) ಸಂಪಾತದಲ್ಲಿ ಕಾಯವು ಪುನಃ ದಕ್ಷಿಣಕ್ಕೆ ಚಲಿಸುತ್ತದೆ. ಪಾತ ರೇಖೆಯು ಕಕ್ಷೆಯ ಸಮತಳ ಮತ್ತು ನಿರ್ದೇಶಕ ಸಮತಳಗಳ ಛೇದನವಾಗಿದ್ದು, ಆರೋಹಣ ಮತ್ತು ಅವರೋಹಣ ಸಂಪಾತಗಳನ್ನು ಸೇರಿಸುತ್ತದೆ.
ಇವನ್ನೂ ನೋಡಿ
ವರ್ಗ:ಕಕ್ಷೀಯ ಅಂಶಗಳು ವರ್ಗ:ಖಗೋಳಶಾಸ್ತ್ರ
ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ
'' ೧೯೭೭ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರ ನಾಗರಹೊಳೆ ಮಾಹಿತಿಗೆ ಈ ಲೇಖನ ನೋಡಿ. ''
ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ (ರಾಜೀವ್ ಗಾಂಧಿ ನ್ಯಾಷನಲ್ ಪಾರ್ಕ್ ಎಂದು ಕರೆಯಲಾಗುತ್ತದೆ), ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದಲ್ಲಿ ಕೊಡಗು ಜಿಲ್ಲೆಯ ಮತ್ತು ಮೈಸೂರು ಜಿಲ್ಲೆಯಲ್ಲಿ ರಾಷ್ಟ್ರೀಯ ಉದ್ಯಾನ ಸ್ಥಾಪಿತವಾಗಿದೆ.ಈ ಉದ್ಯಾನವನವನ್ನು ೧೯೯೯ ರಲ್ಲಿ ಇದು ನೀಲಗಿರಿ ಜೀವಗೋಳ ಮೀಸಲು ಪ್ರದೇಶದ ಭಾಗವಾಗಿ ಮೂವತ್ತು ಏಳನೇ ಪ್ರಾಜೆಕ್ಟ್ ಟೈಗರ್ ಹುಲಿ ಮೀಸಲು ಅರಣ್ಯ ಪ್ರದೇಶ ಎಂದು ಘೋಷಿಸಲಾಯಿತು. ೬,೦೦೦ ಕಿಮೀ ೨ ಪಶ್ಚಿಮ ಘಟ್ಟಗಳ ನೀಲಗಿರಿ ಉಪ ಕ್ಲಸ್ಟರ್ (೨,೩೦೦ ಚ ಮೈಲಿ), ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ ಸೇರಿದಂತೆ, ವಿಶ್ವ ಪರಂಪರೆ ತಾಣದ ಆಯ್ಕೆಗೆ ಸಂಬಂಧಿಸಿದಂತೆ UNESCO ವಿಶ್ವ ಪರಂಪರೆ ಸಮಿತಿಯ ಪರಿಗಣನೆಯ ಅಡಿಯಲ್ಲಿದೆ. ಪಾರ್ಕ್ ಶ್ರೀಮಂತ ಕಾಡುಪ್ರದೇಶ, ಸಣ್ಣ ಹೊಳೆಗಳು, ಬೆಟ್ಟಗಳು, ಕಣಿವೆಗಳು ಮತ್ತು ಜಲಪಾತಗಳನ್ನು ಹೊಂದಿದೆ. ಪಾರ್ಕ್ ಅನೇಕ ಹುಲಿಗಳು, ಭಾರತೀಯ ಕಾಡೆಮ್ಮೆ ಮತ್ತು ಆನೆಗಳು ಆರೋಗ್ಯಕರ ಮಾಂಸಾಹಾರಿ ಪ್ರಾಣಿಗಳ ಬೇಟೆಯ ಅನುಪಾತ ಹೊಂದಿದೆ.
ಸ್ಥಳ
ಉದ್ಯಾನವನ ಬ್ರಹ್ಮಗಿರಿ ಬೆಟ್ಟಗಳ ಮತ್ತು ದಕ್ಷಿಣ ಕೇರಳ ರಾಜ್ಯದ ಕೆಳಭಾಗಕ್ಕೆ ಹರಡುವ ಪಶ್ಚಿಮ ಘಟ್ಟಗಳ ತಪ್ಪಲಿನಲ್ಲಿ ಇರುತ್ತದೆ. ಇದು ಅಕ್ಷಾಂಶ ೧೨°೧೫'೩೭.೬೯ ನಡುವೆ ಇದ್ದು "ಎನ್ ಮತ್ತು ರೇಖಾಂಶಗಳು ೭೬°೧೭'೩೪.೪" ಇ. ಉದ್ಯಾನವನ ಬಂಡೀಪುರ ನ್ಯಾಷನಲ್ ಪಾರ್ಕ್ ನ ವಾಯುವ್ಯ ದಿಕ್ಕಿನಲ್ಲಿ ಇದೆ ೬೪೩ ಕಿಮೀ ೨ (೨೪೮ ಚದರ ಮೈಲಿ) ಒಳಗೊಳ್ಳುತ್ತದೆ. ಕಬಿನಿ ಜಲಾಶಯ ಎರಡು ಉದ್ಯಾನಗಳನ್ನು ಪ್ರತ್ಯೇಕಿಸುತ್ತದೆ. ೬೮೭ ೯೬೦ ಮೀಟರ್ (೨,೨೫೪ ೩.೧೫೦ ಅಡಿ) ಉದ್ದ ಪಾರ್ಕ್ ಶ್ರೇಣಿಯ ಎತ್ತರದ. ಇದು ೫೦ ಕಿಮೀ (೩೧ ಮೈಲಿ) ಮೈಸೂರು ಪ್ರಮುಖ ನಗರದಿಂದ ದೂರವಿದ್ದು. ಪಕ್ಕದ ಬಂಡೀಪುರ ರಾಷ್ಟ್ರೀಯ ಉದ್ಯಾನ (೮೭೦ ಕಿಮೀ ೨ (೩೪೦ ಚದರ ಮೈಲಿ)), ಮುದುಮಲೈ ರಾಷ್ಟ್ರೀಯ ಉದ್ಯಾನ (೩೨೦ ಕಿಮೀ ೨ (೧೨೦ ಚದರ ಮೈಲಿ)) ಮತ್ತು ವಯನಾಡ್ ವನ್ಯಜೀವಿ ಅಭಯಾರಣ್ಯ (೩೪೪ ಕಿಮೀ ೨ (೧೩೩ ಚದರ ಮೈಲಿ)), ಇದು ಒಟ್ಟಿಗೆ ದಕ್ಷಿಣ ಭಾರತದ, ೨,೧೮೩ ಕಿಮೀ ೨ (೮೪೩ ಚದರ ಮೈಲಿ) ಮೊತ್ತದ ರಕ್ಷಿತ ಪ್ರದೇಶವಾಗಿ ರೂಪಿಸುತ್ತದೆ.
ಇತಿಹಾಸ
ಉದ್ಯಾನವನ ತನ್ನ ಹೆಸರನ್ನು ನಾಗಾ ಹೊಳೆಗಳು ಉಲ್ಲೇಖಿಸಿ, ಪಡೆಯಲಾಗಿದೆ ಇದರ ಅರ್ಥ ಹಾವು ಮತ್ತು ಹೊಳೆ ಎಂದಾಗಿದೆ. ಪಾರ್ಕ್ ಒಡೆಯರ್ ರಾಜವಂಶದ ರಾಜರು, ಮೈಸೂರು ಕಿಂಗ್ಡಮ್ ಮಾಜಿ ಆಡಳಿತಗಾರರ ವಿಶೇಷ ಬೇಟೆಯ ಮೀಸಲು ಜಾಗ ಆಗಿತ್ತು. ಇದನ್ನು ಒಂದು ವನ್ಯಜೀವಿಗಳ ಅಭಯಾರಣ್ಯ ಎಂದು ೧೯೯೫ ರಲ್ಲಿ ಸ್ಥಾಪಿಸಲಾಯಿತು ಮತ್ತು ಅದರ ಪ್ರದೇಶದಲ್ಲಿ ೬೪೩.೩೯ ಕಿಮೀ (೩೯೯.೭೮ ಮೈಲಿ) ಗೆ ಹೆಚ್ಚಿಸಲಾಗಿದೆ. ರಾಷ್ಟ್ರೀಯ ಪಾರ್ಕ್ ೧೯೮೮ ರಲ್ಲಿ ಮತ್ತು ೧೯೯೯ ರಲ್ಲಿ ಹುಲಿ ಮೀಸಲು ಘೋಷಿಸಲಾಯಿತು
ಬೆಂಗಳೂರಿನಿಂದ ೨೩೬ ಕಿಲೋಮೀಟರ್ ಹಾಗೂ ಮೈಸೂರಿನಿಂದ ೯೬ ಕಿಲೋಮೀಟರ್ ದೂರವಿರುವ ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ ಕರ್ನಾಟಕದ ಅತ್ಯಂತ ಸುಂದರ ಮತ್ತು ದಟ್ಟವಾದ ಅರಣ್ಯಗಳಲ್ಲಿ ಒಂದಾಗಿದೆ. ದಟ್ಟ ಹಸಿರು ವರ್ಣದಿಂದ ಕಂಗೊಳಿಸುವ ಬೆಟ್ಟ, ಗುಡ್ಡ, ಕಣಿವೆಗಳಿಂದ ಮತ್ತು ತೇಗ, ಗಂಧ, ಬೀಟೆ, ಸಿಲ್ವರ್ ಓಕ್ ಮುಂತಾದ ಅಮೂಲ್ಯ ವೃಕ್ಷಗಳಿಂದ ಈ ಅರಣ್ಯ ನಳನಳಿಸುತ್ತಿದೆ. ವಿನಾಶದ ಅಂಚಿನಲ್ಲಿರುವ ಅನೇಕ ಪ್ರಾಣಿ, ಪಕ್ಷಿ ಮತ್ತು ಸಸ್ಯ ಪ್ರಭೇದಗಳನ್ನು ಈ ಕಾಡುಗಳು ಪೋಷಿಸುತ್ತಿವೆ. ಭಾರತದ ರಾಷ್ಟ್ರೀಯ ಪ್ರಾಣಿಯಾದ ಹುಲಿ ಮತ್ತು ರಾಷ್ಟ್ರಪಕ್ಷಿ ನವಿಲುಗಳು ಇಲ್ಲಿ ಸುರಕ್ಷಿತವಾಗಿವೆ. ೫೧೧ ಚದರ ಕಿ.ಮೀ.ವಿಸ್ತೀರ್ಣದಲ್ಲಿ ಹರಡಿರುವ ಈ ಕಾಡು ಜಿಂಕೆ, ಕಾಡು ಕುರಿ(Barking deer) ಕರಡಿ, ಚಿರತೆ, ಆನೆ, ಕಾಡುಪಾಪ, ನೀರುನಾಯಿ, ಮೊಸಳೆ, ಹೆಬ್ಬಾವು, ಮರಕುಟುಕ, ಗ್ರೇಟ್ ಇಂಡಿಯನ್ ಹಾರ್ನ್‌ಬಿಲ್, ಗಿಡುಗ, ಹದ್ದು, ಡೇಗೆ, ಪ್ಯಾಂಗೋಲಿನ್, ಹಾರುವ ಅಳಿಲುಗಳಿಗೆ ತಾಣವಾಗಿದೆ. ಜೇನು ಕುರುಬರು,ಬೆಟ್ಟ ಕುರುಬರು ಹಾಗೂ ಹಕ್ಕಿಪಿಕ್ಕಿಗಳ ನೆಲೆವೀಡು ಕೂಡಾ ಆಗಿದೆ. ಮೈಸೂರು ಮತ್ತು ಕೊಡಗು ಜಿಲ್ಲೆಗಳಲ್ಲಿ ವಿಶಾಲವಾಗಿ ಹಬ್ಬಿರುವ ಈ ಕಾಡುಗಳು ಕರ್ನಾಟಕ,ಭಾರತವೇ ಅಲ್ಲದೆ ಇಡೀ ವಿಶ್ವದಲ್ಲೇ ಅತ್ಯಂತ ವಿಶೇಷ ಜೀವಿ ವೈವಿಧ್ಯಗಳನ್ನು ಪೋಷಿಸುತ್ತಿವೆ. ನಾಗರಹೊಳೆ, ವೈನಾಡು, ಬಂಡೀಪುರ ಮತ್ತು ಮುದುಮಲೈ ಕಾಡುಗಳನ್ನು ಒಂದು ಸಂರಕ್ಷಿತ ವಲಯವನ್ನಾಗಿ ಗುರುತಿಸಲಾಗಿದೆ.
ಕಬಿನಿ, ಲಕ್ಷ್ಮಣ ತೀರ್ಥ, ಮತ್ತು ನಾಗರಹೊಳೆಗಳು ಇಲ್ಲಿಯ ಪ್ರಮುಖ ನದಿಗಳು. 'ನಾಗರ' ಎಂದರೆ ಹಾವಿನ ರೀತಿಯಲ್ಲಿ ಹರಿಯುವ ನದಿ, ತೊರೆಗಳು ಇಲ್ಲಿ ಹರಿಯುವುದರಿಂದ ನಮ್ಮ ಜನಪದರು ಈ ಕಾಡುಗಳನ್ನು 'ನಾಗರಹೊಳೆ' ಎಂದರು. ಈ ನದಿಗಳು ಹಲವಾರು ಸುಂದರ ಜಲಪಾತಗಳನ್ನೂ ಸೃಷ್ಟಿಸಿವೆ.
ಉತ್ಪಲಾ ಸೇನ್
ಉತ್ಪಲಾ ಸೇನ್ (12 ಮಾರ್ಚ್ 1924 - 13 ಮೇ 2005) ಒಬ್ಬ ಪ್ರಮುಖ ಭಾರತೀಯ ಬಂಗಾಳಿ ಹಿನ್ನೆಲೆ ಗಾಯಕಿ. ಅವರು 1950 ರ ದಶಕದಲ್ಲಿ ಸಂಧ್ಯಾ ಮುಖರ್ಜಿ, ಪ್ರತಿಮಾ ಬಾಂದರ್ಜಿ, ಮತ್ತು ಅಲ್ಪನಾ ಬ್ಯಾನರ್ಜಿ ಮುಂತಾದವರ ಜೊತೆಯಲ್ಲಿ ಅವರ ಕಾಲದ ಅತ್ಯಂತ ಜನಪ್ರಿಯ ಹಿನ್ನೆಲೆ ಗಾಯಕಿಯಾಗಿದ್ದರು. ಅವರು ಪ್ರಮುಖ ಪುರುಷ ಗಾಯಕರಾದ ಹೇಮಂತ ಮುಖರ್ಜಿ, ಮನ್ನಾ ಡೇ ಮತ್ತು ಅವರ ಪತಿ ಸತಿನಾಥ್ ಮುಖರ್ಜಿ ಅವರೊಂದಿಗೆ ಹಲವಾರು ಯುಗಳ ಗೀತೆಗಳನ್ನು ಹಾಡಿದ್ದಾರೆ.
ವೃತ್ತಿ
ಉತ್ಪಲಾ ಸೇನ್ ಅವರು 1924 ರ ಮಾರ್ಚ್ 12 ರಂದು ಬ್ರಿಟಿಷ್ ಇಂಡಿಯಾದ ಢಾಕಾದಲ್ಲಿ (ಈಗ ಬಾಂಗ್ಲಾದೇಶದಲ್ಲಿದೆ) ಹಿಂದೂ ಕುಟುಂಬದಲ್ಲಿ ಜನಿಸಿದರು. ಅವರು ಸಂಗೀತದ ಆರಂಭಿಕ ಪಾಠಗಳನ್ನು ಹಿರನಬಾಲಾ ದೇವಿಯವರಿಂದ ಮತ್ತು ನಂತರ ಉಸ್ತಾದ್ ಗುಲ್ ಮೊಹಮ್ಮದ್ ಖಾನ್ ಅವರಿಂದ ಪಡೆದರು. ಅವರು 1935 ರಲ್ಲಿ ಢಾಕಾ ರೇಡಿಯೊದಲ್ಲಿ 11 ನೇ ವಯಸ್ಸಿನಲ್ಲಿ ಸಾರ್ವಜನಿಕವಾಗಿ ಹಾಡಿದರು. ಅವರು ತನ್ನ ಮೊದಲ ಹಾಡನ್ನು 1939 ರಲ್ಲಿ ರೆಕಾರ್ಡ್ ಮಾಡಿದರು. 1941 ರಲ್ಲಿ, ಸುಧೀರ್‌ಲಾಲ್ ಚಕ್ರವರ್ತಿ ಅವರು ಸಂಯೋಜಿಸಿದ "ಏಕ್ ಹೇತೆ ಮೋರ್ ಪೂಜಾರ್ ಥಾಲಾ" ಭಕ್ತಿಗೀತೆಯೊಂದಿಗೆ ಅವರು ಅಪಾರ ಜನಪ್ರಿಯತೆಯನ್ನು ಪಡೆದರು. "ಮಹಿಷಾಸುರ ಮರ್ದಿನಿರ್ ಶಾಂತಿ ದಿಲೆ ಭಾರಿ" ಹಾಡು ಅವರ ಜನಪ್ರಿಯತೆಯನ್ನು ಹೆಚ್ಚಿಸಿತು. 1940 ರ ದಶಕದ ಆರಂಭದಲ್ಲಿ, ಅವರು ಕಲ್ಕತ್ತಾ, ಬ್ರಿಟಿಷ್ ಇಂಡಿಯಾ (ಈಗ ಕೋಲ್ಕತ್ತಾ, ಪಶ್ಚಿಮ ಬಂಗಾಳ, ಭಾರತ ) ಗೆ ತೆರಳಿದರು ಮತ್ತು ಅಂದಿನಿಂದ ರೇಡಿಯೊ ಆಕಾಶವಾಣಿಯೊಂದಿಗೆ ಸಂಬಂಧ ಹೊಂದಿದ್ದರು. 1944 ರಲ್ಲಿ, ಅವರು ಮೇರಿ ಬಹೆನ್ ಚಲನಚಿತ್ರದೊಂದಿಗೆ ತಮ್ಮ ಚೊಚ್ಚಲ ಪ್ರವೇಶ ಮಾಡಿದರು. ನಂತರ ಅವರು 1954 ರವರೆಗೆ ಕೆಲವು ಹಿಂದಿ ಚಲನಚಿತ್ರಗಳಲ್ಲಿ ನಟಿಸಿದರು. ಅವರು 11 ಹಿಂದಿ ಚಿತ್ರಗಳಲ್ಲಿ ಒಟ್ಟು 17 ಹಾಡುಗಳನ್ನು ಹಾಡಿದ್ದಾರೆ. ಅವರು ಸಾಮಾನ್ಯವಾಗಿ ಬಿಚಾರಕ್ (1959) ನಲ್ಲಿ "ಅಮರ್ ಮಲ್ಲಿಕಾ ಬೋನ್" ನಂತಹ ಚಲನಚಿತ್ರಗಳಲ್ಲಿ ಟ್ಯಾಗೋರ್ ಹಾಡುಗಳನ್ನು ಹಾಡಿದರು. 1953 ರಲ್ಲಿ ಸಲೀಲ್ ಚೌಧರಿ ಸಂಯೋಜಿಸಿದ ಚಲನಚಿತ್ರದಲ್ಲಿನ "ಪ್ರಂತತೇರಿ ಗಾನ್ ಅಮರ್" ಹಾಡು ಅವರಿಗೆ ಶಾಶ್ವತ ಸ್ಥಾನ ನೀಡಿತು ಮತ್ತು ಈ ವರೆಗಿನ ಅವರ ಕೆಲಸವನ್ನು ಅತ್ಯುತ್ತಮ ಕೃತಿ ಎಂದು ಪರಿಗಣಿಸಲಾಯಿತು. ಅವುಗಳಲ್ಲಿ ಅವರು ಹಾಡಿರುವ ಕೆಲವು ಅಧುನಿಕ್ ಗೀತ್ ಗಳಲ್ಲಿ ಹೆಚ್ಚಿನವು ಸತಿನಾಥ್ ಮುಖರ್ಜಿ ಅವರೊಂದಿಗೆ ಹಾಡಿದರು. ಅವರು 1957 ರಲ್ಲಿ ಶ್ಯಾಮಲ್ ಮಿತ್ರ ಅವರೊಂದಿಗೆ "ಸಪ್ತರಂಗೇರ್ ಖೇಲಾ" ಹಾಡಿದರು.
ವೈಯಕ್ತಿಕ ಜೀವನ
ಅವರು ಬೇನು ಸೇನ್ ಅವರನ್ನು ವಿವಾಹವಾದರು ಮತ್ತು ಅವರ ಮರಣದ ನಂತರ ಆಕೆಯ ಅತ್ತೆ ಸಹ-ಗಾಯಕ ಸತಿನಾಥ್ ಮುಖರ್ಜಿ ಅವರನ್ನು ಮದುವೆಯಾಗಲು ಒತ್ತಾಯಿಸಿದರು. ಸತೀನಾಥ್ 13 ಡಿಸೆಂಬರ್ 1992 ರಂದು ನಿಧನರಾದರು. ಉತ್ಪಲಾ ಐದು ವರ್ಷಗಳಿಂದ ಕ್ಯಾನ್ಸರ್ ನಿಂದ ಬಳಲುತ್ತಿದ್ದರು ಮತ್ತು ಅಂತಿಮವಾಗಿ 13 ಮೇ 2005 ರಂದು ತನ್ನ ಏಕೈಕ ಮಗನನ್ನು ಬಿಟ್ಟು ನಿಧನರಾದರು.
ಕೆಂಪೇಗೌಡ ಬಸ್ ನಿಲ್ದಾಣ
ಕೆಂಪೇಗೌಡ ಬಸ್ ನಿಲ್ದಾಣವು ಕರ್ನಾಟಕದ ರಾಜಧಾನಿ ಬೆಂಗಳೂರಿನ ಸ್ಥಳೀಯ ಬಸ್‍ಗಳ ಸಂಚಾರಕ್ಕಾಗಿ ನಿರ್ಮಿಸಲಾಗಿರುವ ಬಸ್ ನಿಲ್ದಾಣ. ಬೆಂಗಳೂರಿನ ಸುಭಾಷ ನಗರದಲ್ಲಿರುವ ಈ ನಿಲ್ದಾಣವನ್ನು ಮೆಜೆಸ್ಟಿಕ್ ಬಸ್ ನಿಲ್ದಾಣ ಎಂದೂ ಕರೆಯಲಾಗುತ್ತದೆ. ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆಯ ಪ್ರಮುಖ ನಿಲ್ದಾಣ ಇದು. ಇದು ಬೆಂಗಳೂರು ನಗರ ರೈಲ್ವಯ್ ನಿಲ್ದಾಣದ ಎದುರಿಗಿದೆ. ಉತ್ತರಕ್ಕೆ ಶೇಷಾದ್ರಿ ರಸ್ತೆ, ಪೂರ್ವಕ್ಕೆ ಧನವಂತ್ರಿ ರಸ್ತೆ, ದಕ್ಷಿಣಕ್ಕೆ ಟಾನ್ಕ್ ಬನ್ದ್ ರಸ್ತೆ ಹಾಗು ಪಶ್ಛಿಮಕ್ಕೆ ಗುಬ್ಬಿ ತೋಟದಪ್ಪ ರಸ್ತೆ ಇದನ್ನು ಸುತ್ತುವರೆದಿದೆ. ಈ ನಿಲ್ದಾಣದಿಂದ ನಗರದ ಬಹುತೇಕ ಜಾಗಗಳಿಗೆ ಬಸ್ಸಿನ ಸೌಲಭ್ಯವಿದೆ.
ಬಾಂಬೆ ಜಯಶ್ರಿ
" ಬಾಂಬೆ " ಜಯಶ್ರೀ ರಾಮನಾಥ್ ಅವರು ಭಾರತೀಯ ಕರ್ನಾಟಕ ಗಾಯಕಿ, ಗಾಯಕಿ ಮತ್ತು ಸಂಗೀತಗಾರರಾಗಿದ್ದಾರೆ. ಅವರು ತಮಿಳು, ತೆಲುಗು, ಕನ್ನಡ, ಮಲಯಾಳಂ ಮತ್ತು ಹಿಂದಿ ಚಲನಚಿತ್ರಗಳು ಸೇರಿದಂತೆ ಬಹು ಭಾಷೆಗಳಲ್ಲಿ ಹಾಡಿದ್ದಾರೆ. ಸಂಗೀತಗಾರರ ಕುಟುಂಬದಲ್ಲಿ ಜನಿಸಿದ ಜಯಶ್ರೀ ಅವರು ತಮ್ಮ ಕುಟುಂಬದ ನಾಲ್ಕನೇ ತಲೆಮಾರಿನ ಸಂಗೀತ ಅಭ್ಯಾಸಿಗಳನ್ನು ಪ್ರತಿನಿಧಿಸುತ್ತಾರೆ. ಲಾಲ್ಗುಡಿ ಜಯರಾಮನ್ ಮತ್ತು TR ಬಾಲಮಣಿ ಅವರಿಂದ ತರಬೇತಿ ಪಡೆದ  ಅವರು ೨೦೨೧ ರಲ್ಲಿ ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದರು  ಅವರು ಇಂದು ಕರ್ನಾಟಕ ಸಂಗೀತಗಾರರಲ್ಲಿ ಹೆಚ್ಚು ಬೇಡಿಕೆಯಿರುವವರಾಗಿದ್ದಾರೆ.
ಕೆಂಪೇಗೌಡ ಬಸ್ ನಿಲ್ದಾಣ
ಬಸ್ ನಿಲ್ದಾಣದ ಒಂದು ಭಾಗವು ನಗರದ ಸಾರಿಗೆಗೆ ಪೂರಕವಾದರೆ, ಇನೊಂದು ಭಾಗವು ರಾಜ್ಯದ ವಿವಿಧ ಜಿಲ್ಲೆಗಳಿಗೆ ಹಾಗು ಅಂತರ-ರಾಜ್ಯ ಸಾರಿಗೆಗೆ ಸಹಾಯ ಮಾಡುತ್ತವೆ.
ಬಾಂಬೆ ಜಯಶ್ರಿ
ಆರಂಭಿಕ ಜೀವನ ಮತ್ತು ತರಬೇತಿ
ಕಲ್ಕತ್ತಾದ ತಮಿಳು ಕುಟುಂಬದಲ್ಲಿ ಜನಿಸಿದ ಜಯಶ್ರೀ ಅವರು ತಮ್ಮ ಪೋಷಕರಾದ ಶ್ರೀಮತಿ ಅವರಿಂದ ಕರ್ನಾಟಕ ಸಂಗೀತದಲ್ಲಿ ಆರಂಭಿಕ ತರಬೇತಿ ಪಡೆದರು. ಸೀತಾಲಕ್ಷ್ಮಿ ಸುಬ್ರಮಣ್ಯಂ ಮತ್ತು ಶ್ರೀ. ಎನ್.ಎನ್.ಸುಬ್ರಮಣ್ಯಂ ಮತ್ತು ನಂತರ ಲಾಲ್ಗುಡಿ ಜಯರಾಮನ್ ಮತ್ತು ಟಿ.ಆರ್.ಬಾಲಾಮಣಿ ಅವರಿಂದ ತರಬೇತಿ ಪಡೆದರು. ಜಿ.ಎನ್.ದಂಡಪಾಣಿ ಅಯ್ಯರ್ ಅವರಿಂದ ವೀಣೆ ನುಡಿಸುವುದನ್ನೂ ಕಲಿತರು.
ಕೆಂಪೇಗೌಡ ಬಸ್ ನಿಲ್ದಾಣ
ಇತಿಹಾಸ
ಕೆಂಪೇಗೌಡ ಬಸ್ ನಿಲ್ದಾಣವನ್ನು ಕಟ್ಟಿದ ಕೀರ್ತಿ ಮಾಜಿ ಮುಖ್ಯಮಂತ್ರಿ ಆರ್. ಗುಂಡೂ ರಾವ್ರವರಿಗೆ ಸಲ್ಲುತ್ತದೆ. ಮೆಜೆಸ್ಟಿಕ್ ಚಿತ್ರಮಂದಿರಕ್ಕೆ ಹತ್ತಿರವಿದ್ದುದರಿಂದ ಈ ನಿಲ್ದಾಣವನ್ನು ಮೆಜೆಸ್ಟಿಕ್ ಎಂದೂ ಕರೆಯಲಾಗುತ್ತದೆ.
ಬಾಂಬೆ ಜಯಶ್ರಿ
ಆರಂಭಿಕ ಜೀವನ ಮತ್ತು ತರಬೇತಿ
ಜಯಶ್ರೀ ಅವರು ಕೆ ಮಹಾವೀರ್ ಜೈಪುರವಾಲೆ ಮತ್ತು ಅಜಯ್ ಪೋಹಂಕರ್ ಅವರಿಂದ ಹಿಂದೂಸ್ತಾನಿ ಶಾಸ್ತ್ರೀಯ ಸಂಗೀತದಲ್ಲಿ ತರಬೇತಿ ಪಡೆದರು. ಅವರು ದೆಹಲಿಯ ಗಂಧರ್ವ ಮಹಾವಿದ್ಯಾಲಯದಿಂದ ಭಾರತೀಯ ಸಂಗೀತದಲ್ಲಿ ಡಿಪ್ಲೊಮಾವನ್ನು ಸಹ ಹೊಂದಿದ್ದಾರೆ.
ಕೆಂಪೇಗೌಡ ಬಸ್ ನಿಲ್ದಾಣ
ಇತಿಹಾಸ
ವರ್ಗ:ಬೆಂಗಳೂರು
ಬಾಂಬೆ ಜಯಶ್ರಿ
ಆರಂಭಿಕ ಜೀವನ ಮತ್ತು ತರಬೇತಿ
ಜಯಶ್ರೀ ಅವರು ಮುಂಬೈನ ಶ್ರೀ ರಾಜರಾಜೇಶ್ವರಿ ಭರತ ನಾಟ್ಯ ಕಲಾಮಂದಿರದ ಗುರು ಕೆ ಕಲ್ಯಾಣಸುಂದರಂ ಪಿಳ್ಳೈ ಅವರ ಬಳಿ ಭರತನಾಟ್ಯವನ್ನು ಅಧ್ಯಯನ ಮಾಡಿದರು. ಅವರು ಮುಂಬೈನ ಅಮೆಚೂರ್ ಡ್ರಾಮಾಟಿಕ್ ಕ್ಲಬ್‌ನೊಂದಿಗೆ ರಂಗಭೂಮಿಯಲ್ಲಿ ತೊಡಗಿಸಿಕೊಂಡಿದ್ದರು.
ಜಯಶ್ರೀ ಓದಿದ್ದು ಚೆಂಬೂರಿನ ಸೇಂಟ್ ಅಂತೋನಿ ಪ್ರೌಢಶಾಲೆಯಲ್ಲಿ. ಅವರು ಮುಂಬೈನ ಆರ್ಎ ಪೋದರ್ ಕಾಲೇಜಿನಲ್ಲಿ ವಾಣಿಜ್ಯ ಮತ್ತು ಅರ್ಥಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದಿದ್ದಾರೆ.
ಪ್ರದರ್ಶನಗಳು
ಜಯಶ್ರೀ ಅವರು ೧೯೮೨ ರಲ್ಲಿ ತಮ್ಮ ಮೊದಲ ಸಂಗೀತ ಕಛೇರಿಯನ್ನು ಮಾಡಿದರು. ಅವರು ಭಾರತದಾದ್ಯಂತ ಮತ್ತು ಮೂವತ್ತೈದಕ್ಕೂ ಹೆಚ್ಚು ವಿವಿಧ ದೇಶಗಳಲ್ಲಿ ವಿವಿಧ ಉತ್ಸವಗಳು ಮತ್ತು ಸ್ಥಳಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಭಾರತದಲ್ಲಿ, ಅವರು ಎಲ್ಲಾ ಪ್ರಮುಖ ಉತ್ಸವಗಳಲ್ಲಿ ಪ್ರದರ್ಶನ ನೀಡಿದ್ದಾರೆ. ಹೊಸದಿಲ್ಲಿ: ರಾಷ್ಟ್ರಪತಿ ಭವನ, ವಿಷ್ಣು ದಿಗಂಬರ ಉತ್ಸವ, ಗಂಧರ್ವ ಮಹಾವಿದ್ಯಾಲಯ, ಶ್ರೀ ಷಣ್ಮುಖಾನಂದ ಸಭಾ, ಭಾರತ ಅಂತಾರಾಷ್ಟ್ರೀಯ ಕೇಂದ್ರ, ಇಂದಿರಾಗಾಂಧಿ ರಾಷ್ಟ್ರೀಯ ವಿಶ್ವವಿದ್ಯಾಲಯ ಮತ್ತು ಭಕ್ತಿ ಉತ್ಸವ. ಅವರು ಅಹಮದಾಬಾದ್‌ನ ಸಪ್ತಕ್‌ನಲ್ಲಿ; ಸಂಗೀತ ಅಕಾಡೆಮಿ ಮತ್ತು ಶ್ರೀ ಕೃಷ್ಣ ಗಾನ ಸಭಾ, ಚೆನ್ನೈ ; ITC ಸಂಗೀತ ಸಂಶೋಧನಾ ಅಕಾಡೆಮಿ, ಕೋಲ್ಕತ್ತಾ ; NCPA ಮತ್ತು ಶ್ರೀ ಷಣ್ಮುಖಾನಂದ ಸಭಾ, ಮುಂಬೈ ; ಚೌಡಯ್ಯ ಮೆಮೋರಿಯಲ್ ಹಾಲ್ ಮತ್ತು ವಸಂತ ಹಬ್ಬ, ಬೆಂಗಳೂರು ; ಕುಠೀರ ಮಾಲಿಕಾ ಮತ್ತು ಸೂರ್ಯ ಉತ್ಸವ, ತಿರುವನಂತಪುರ, ಮೈಸೂರಿನ ಅರಮನೆ ಮತ್ತು ಆರೋವಿಲ್‌ನಲ್ಲಿರುವ ಮಾತೃಮಂದಿರ ಆಂಫಿಥಿಯೇಟರ್‌ನಲ್ಲಿ ಸಹ ಪ್ರದರ್ಶನ ನೀಡಿದ್ದಾರೆ. ಭಾರತದಾದ್ಯಂತ, ಅವರು ರಾಷ್ಟ್ರೀಯ ಏಕೀಕರಣಕ್ಕಾಗಿ ಸ್ಪಿರಿಟ್ ಆಫ್ ಯೂನಿಟಿ ಕನ್ಸರ್ಟ್‌ಗಳು, SPIC MACAY ಉತ್ಸವಗಳು ಮತ್ತು ಆಲ್ ಇಂಡಿಯಾ ರೇಡಿಯೊದ ಸಂಗೀತ ಸಮ್ಮೇಳನಕ್ಕಾಗಿ ಪ್ರದರ್ಶನ ನೀಡಿದ್ದಾರೆ.
US ನಲ್ಲಿ, ಅವರು ಪ್ರದರ್ಶನ ಕಲೆಗಳಿಗಾಗಿ ಲಿಂಕನ್ ಸೆಂಟರ್, ಕಾರ್ನೆಗೀ ಹಾಲ್, ಕೆನಡಿ ಸೆಂಟರ್ ಫಾರ್ ಪರ್ಫಾರ್ಮಿಂಗ್ ಆರ್ಟ್ಸ್ ವರ್ಲ್ಡ್ ಮ್ಯೂಸಿಕ್ ಇನ್ಸ್ಟಿಟ್ಯೂಟ್ - ನ್ಯೂಯಾರ್ಕ್; ಅರಿಝೋನಾ ವಿಶ್ವವಿದ್ಯಾಲಯ - ಟಕ್ಸನ್; ಟೆಕ್ಸಾಸ್ ವಿಶ್ವವಿದ್ಯಾಲಯ - ಆಸ್ಟಿನ್; MIT - ಬೋಸ್ಟನ್; ಲೂಯಿಸಿಯಾನ ವಿಶ್ವವಿದ್ಯಾಲಯ - ನ್ಯೂ ಓರ್ಲಿಯನ್ಸ್; ಕಾರ್ನೆಲ್ ವಿಶ್ವವಿದ್ಯಾಲಯ ಮತ್ತು ಅಮ್ಹೆರ್ಸ್ಟ್ ಕಾಲೇಜು. ಅವರು ಸಿಡ್ನಿ ಒಪೆರಾ ಹೌಸ್‌ನಲ್ಲಿ ಪ್ರದರ್ಶನ ನೀಡಿದ್ದಾರೆ (ಅಲ್ಲಿ ಪ್ರದರ್ಶನ ನೀಡಿದ ಮೊದಲ ಕರ್ನಾಟಕ ಸಂಗೀತಗಾರ).
ಜಯಶ್ರೀ ಅವರ ಯುರೋಪ್ ಪ್ರವಾಸಸ್ಥಳಗಳು: ಸ್ಯಾಡ್ಲರ್ಸ್ ವೆಲ್ಸ್ ಮತ್ತು ಕ್ವೀನ್ ಎಲಿಜಬೆತ್ ಹಾಲ್ - ಲಂಡನ್; ಫೆಸ್ಟಿವಲ್ ಆಫ್ ಸೇಕ್ರೆಡ್ ವಾಯ್ಸ್ ಮತ್ತು ಮ್ಯೂಸಿಯಂ ರೀಟ್‌ಬರ್ಗ್ - ಸ್ವಿಟ್ಜರ್ಲೆಂಡ್; ವಂಟಾ ಫೆಸ್ಟಿವಲ್ ಮತ್ತು ದಿ ರಷ್ಯನ್ ಒಪೆರಾ ಹೌಸ್ - ಹೆಲ್ಸಿಂಕಿ, ಫಿನ್ಲ್ಯಾಂಡ್; ಥಿಯೇಟ್ರೆ ಡೆ ಲಾ ವಿಲ್ಲೆ, ಫೆಸ್ಟಿವಲ್ ಆಫ್ ನಾಂಟೆಸ್, ದಿ ಮ್ಯೂಸಿಯಂ ಆಫ್ ಸ್ಕಲ್ಪ್ಚರ್ ಅಂಡ್ ಆರ್ಟ್ಸ್, ಮ್ಯೂಸಿ ಡೆಸ್ ಏಷ್ಯಾಟಿಕ್ಸ್ ಮತ್ತು ಸಿಟಿ ಡೆ ಲಾ ಮ್ಯೂಸಿಕ್ - ಫ್ರಾನ್ಸ್‌ನಲ್ಲಿ; ಕಾಸಾ ಡ ಮ್ಯೂಸಿಕಾ ಎ ಪೋರ್ಟೊ - ಪೋರ್ಚುಗಲ್; ಸಲಾ ಡಿ ಕ್ಯಾಮೆರಾ - ಸ್ಪೇನ್ ಮತ್ತು ಕಲೋನ್ ವಿಶ್ವವಿದ್ಯಾಲಯ.
ಅವರು ದಿ ರಾಯಲ್ ಒಪೇರಾ ಹೌಸ್ - ಡರ್ಬನ್, ಮೊನಾಶ್ ವಿಶ್ವವಿದ್ಯಾಲಯ - ಮೆಲ್ಬೋರ್ನ್ ಮತ್ತು ಎಸ್ಪ್ಲಾನೇಡ್ ಥಿಯೇಟರ್ - ಸಿಂಗಾಪುರದಲ್ಲಿ ಪ್ರದರ್ಶನ ನೀಡಿದ್ದಾರೆ.
೧೯ ಸೆಪ್ಟೆಂಬರ್ ೨೦೧೭ ರಂದು, ಅವರು ಕೆನಡಾದ ಟೊರೊಂಟೊದಲ್ಲಿರುವ ರಾಯ್ ಥಾಮ್ಸನ್ ಹಾಲ್‌ನಲ್ಲಿ ಟೊರೊಂಟೊ ಸಿಂಫನಿ ಆರ್ಕೆಸ್ಟ್ರಾದೊಂದಿಗೆ ಮೈಕೆಲ್ ಡಾನ್ನಾ ಅವರ "ಲೈಫ್ ಆಫ್ ಪೈ" ಸೂಟ್‌ನ ವಿಶ್ವ ಪ್ರಥಮ ಪ್ರದರ್ಶನವನ್ನು ನೀಡಿದರು.
ಜಯಶ್ರೀ ಅವರು ಮೂರು ದಶಕಗಳಿಂದ SPIC MACAY ಅನ್ನು ಬೆಂಬಲಿಸುತ್ತಿದ್ದಾರೆ. ಭಾರತೀಯ ಶಾಸ್ತ್ರೀಯ ಸಂಗೀತದ ಬಗ್ಗೆ ಉತ್ತರಾಖಂಡದ ದೂರದ ಸ್ಥಳಗಳು, ಹಿಮಾಚಲ ಪ್ರದೇಶದ ಗುಡ್ಡಗಾಡು ಜಿಲ್ಲೆಗಳು, ಪೋರ್ಟ್ ಬ್ಲೇರ್, ಕೇರಳದ ವಯನಾಡ್ ಮತ್ತು ಇಡುಕ್ಕಿಯ ಗ್ರಾಮೀಣ ಮತ್ತು ಬುಡಕಟ್ಟು ಪ್ರದೇಶಗಳು, ಗೋವಾ ಮತ್ತು ಇತರ ಹಲವು ಸ್ಥಳಗಳು ಸೇರಿದಂತೆ ಭಾರತದ ಅನೇಕ ಸ್ಥಳಗಳಿಗೆ ಅವರು ನೂರಾರು ಉಪನ್ಯಾಸ ಪ್ರದರ್ಶನಗಳನ್ನು ವಿದ್ಯಾರ್ಥಿಗಳಿಗೆ ಪರಿಚಯಿಸಿದರು.
ಸಂಗೀತ ವಿನಿಮಯ ಮತ್ತು ಸಂಭಾಷಣೆಗಳು
ಜಯಶ್ರೀ ಅವರು ಹಿಂದೂಸ್ತಾನಿ ಸಂಗೀತಗಾರರಾದ ರೋನು ಮಜುಂದಾರ್, ಶುಭಾ ಮುದ್ಗಲ್, ವಿಶ್ವ ಮೋಹನ್ ಭಟ್ ಮತ್ತು ಗೌರವ್ ಮಜುಂದಾರ್ ಅವರೊಂದಿಗೆ ಜುಗಲ್ಬಂದಿ ಕಛೇರಿಗಳನ್ನು ಮಾಡಿದ್ದಾರೆ. ಅವರು ಲೀಲಾ ಸ್ಯಾಮ್ಸನ್, ಚಿತ್ರಾ ವಿಶ್ವೇಶ್ವರನ್, ಅಲರ್ಮೆಲ್ ವಲ್ಲಿ, ಪ್ರಿಯದರ್ಶಿನಿ ಗೋವಿಂದ್ ಮತ್ತು ಶೋಬನಾ ಅವರಂತಹ ನೃತ್ಯ ಕಲಾವಿದರೊಂದಿಗೆ ಸಂಭಾಷಣೆ ನಡೆಸಿದ್ದಾರೆ. ಮಾಜಿ ರಾಷ್ಟ್ರಪತಿ ಶ್ರೀ ಅಬ್ದುಲ್ ಕಲಾಂ ಅವರ ಪ್ರತಿಷ್ಠಿತ ಆಡಿಯೊ ಆತ್ಮಚರಿತ್ರೆ - ವಿಂಗ್ಸ್ ಆಫ್ ಫೈರ್‌ನಲ್ಲಿ ಜಯಶ್ರೀ ಅವರು ತಿರುಕ್ಕುರಲ್ ಮತ್ತು ಅನ್ನಮಾಚಾರ್ಯ ಪದ್ಯವನ್ನು ಹಾಡಿದ್ದಾರೆ.
ಜಯಶ್ರೀ ಅವರು ಕರ್ನಾಟಕ ಸಂಗೀತಗಾರರಾದ ಟಿ ಎಂ ಕೃಷ್ಣ, ಜಯಂತಿ ಕುಮರೇಶ್ ಮತ್ತು ಅಭಿಷೇಕ್ ರಘುರಾಮ್ ಅವರೊಂದಿಗೆ ಸಹ ಸಹಕರಿಸಿದ್ದಾರೆ.
ಗೌರಿ ರಾಮನಾರಾಯಣ್ ಅವರ ಪರಿಕಲ್ಪನೆ ಮತ್ತು ನಿರ್ದೇಶನದ ಮೀರಾ ಅವರ ಕಥೆಯ 'ಭೈರೆ ಬಾನ್ವರಿ'ಯಲ್ಲಿ ಅವರು ಅಭಿನಯಿಸಿದರು. ಅವರು ನಟ ವಿ ಬಾಲಕೃಷ್ಣನ್ ಅವರೊಂದಿಗೆ ಮತ್ತು ಗೌರಿ ರಾಮನಾರಾಯಣ್ ಬರೆದ 'ಗಣಿತಶಾಸ್ತ್ರಜ್ಞ' ಭಾಗವಾಗಿತ್ತು. ಜಯಶ್ರೀ ಅವರು ಎಂಟಿವಿ ಕೋಕ್ ಸ್ಟುಡಿಯೋ (ಭಾರತ) ಸೀಸನ್ ೧ ರಲ್ಲಿ ಉಸ್ತಾದ್ ರಶೀದ್ ಖಾನ್ ಮತ್ತು ರಿಚಾ ಶರ್ಮಾ ಅವರೊಂದಿಗೆ ಪ್ರದರ್ಶನ ನೀಡಿದರು.
ಜಯಶ್ರೀ ಅವರು 'ಲೈಸನಿಂಗ್ ಟು ಲೈಫ್' ಅನ್ನು ಸಹ ಪರಿಕಲ್ಪನೆ ಮಾಡಿದರು - ಇದು ಸಂಗೀತಗಾರನೊಬ್ಬ ಸಂಗೀತ ಪ್ರೇಮಿಯಾದ ಪಯಣವನ್ನು ಒಳಗೊಂಡಿದೆ.
ಅಡ್ಡ ಸಾಂಸ್ಕೃತಿಕ ಸಹಯೋಗ
ಸಂಗೀತದ ವಿವಿಧ ಪ್ರಕಾರಗಳೊಂದಿಗೆ ಸಂವಹನ ನಡೆಸಲು ಮತ್ತು ಪ್ರಯೋಗಿಸಲು ಅವರ ಅನ್ವೇಷಣೆಯು ಪ್ರಪಂಚದಾದ್ಯಂತದ ವಿವಿಧ ಪ್ರಖ್ಯಾತ ಕಲಾವಿದರೊಂದಿಗೆ ಸಹಯೋಗಕ್ಕೆ ಕಾರಣವಾಗಿದೆ. ಜಯಶ್ರೀ ಅವರು ಸಂಯೋಜಕ ರಾಜನ್ ಸೋಮಸುಂದರಂ ಅವರ ಡರ್ಹಾಮ್ ಸಿಂಫನಿ ಮತ್ತು ವಿವಿಧ ಕಲಾವಿದರ ಅಂತರರಾಷ್ಟ್ರೀಯ ಸಹಯೋಗದ 'ಸಂಧಂ : ಸಿಂಫನಿ ಮೀಟ್ಸ್ ಕ್ಲಾಸಿಕಲ್ ತಮಿಳು ' ಆಲ್ಬಂನಲ್ಲಿ ವೆರಲ್ ವೇಲಿ ( ಕಪಿಲರ್ ಅವರ ಕುರುಂತೋಕೈ ಕವಿತೆ) ಮತ್ತು ಯದುಮ್ ಉರೆ ಎಂಬ ಎರಡು ಸಂಗಮ್ ಅವಧಿಯ ಹಾಡುಗಳನ್ನು ಹಾಡಿದ್ದಾರೆ. ಯಾದುಮ್ ಉರೆ ಹಾಡು, ಬಾಂಬೆ ಜಯಶ್ರೀ ಅವರು ವಿವಿಧ ಅಂತರರಾಷ್ಟ್ರೀಯ ಗಾಯಕರೊಂದಿಗೆ ಕರ್ನಾಟಕ ಭಾಗಗಳನ್ನು ಹಾಡಿದ ಬಹು ಪ್ರಕಾರದ ಸಮ್ಮಿಳನವನ್ನು ೧೦ ನೇ ವಿಶ್ವ ತಮಿಳು ಸಮ್ಮೇಳನದ ಥೀಮ್ ಹಾಡಾಗಿ ಘೋಷಿಸಲಾಯಿತು. ಜುಲೈ ೨೦೨೦ ರಲ್ಲಿ ಅಮೆಜಾನ್‌ನ ಟಾಪ್#೧೦ ಇಂಟರ್ನ್ಯಾಷನಲ್ ಆಲ್ಬಮ್‌ಗಳ ವಿಭಾಗದಲ್ಲಿಇವರ ಆಲ್ಬಮ್ ಕಾಣಿಸಿಕೊಂಡಿದೆ.
ಚಲನಚಿತ್ರ ಸಂಗೀತ
ಜಯಶ್ರೀ ಅವರು ಹಿನ್ನೆಲೆ ಗಾಯಕಿಯೂ ಆಗಿದ್ದು, ಅವರ ಚಲನಚಿತ್ರ ಸಂಗೀತದಲ್ಲಿ ಎಂಎಸ್ ವಿಶ್ವನಾಥನ್ (ತಂಪತಿಗಳು), ಇಳಯರಾಜ, ಎಆರ್ ರೆಹಮಾನ್, ಎಂಎಂ ಕೀರವಾಣಿ, ಓಸಪ್ಪಚ್ಚನ್, ಎಂ ಜಯಚಂದ್ರನ್, ರಮೇಶ್ ನಾರಾಯಣ್, ಹ್ಯಾರಿಸ್ ಜಯರಾಜ್, ಶಂಕರ್-ಎಹ್ಸಾನ್-ಲಾಯ್, ಇಮಾನ್, ಯುವನ್ ಶಂಕರ್ ರಾಜ, ಗೋವಿಂದ್ ವಸಂತ ಅವರ ಸಹಯೋಗವಿದೆ. . ಹ್ಯಾರಿಸ್ ಜಯರಾಜ್ ಗಾಗಿ ಅವರ ಹಾಡು ಆಕೆಗೆ ಅತ್ಯುತ್ತಮ ಮಹಿಳಾ ಹಿನ್ನೆಲೆ ಗಾಯಕಿಗಾಗಿ ಫಿಲ್ಮ್ ಫೇರ್ ಪ್ರಶಸ್ತಿಗಳ ಸೌತ್ ಪ್ರಶಸ್ತಿಯನ್ನು ಗೆದ್ದುಕೊಂಡಿತು - ತಮಿಳು ಚಲನಚಿತ್ರ ಮಿನ್ನಲೆಯ ಜನಪ್ರಿಯ ಗೀತೆ " ವಸೀಗರ " ಗಾಗಿ ತಮಿಳು. ಅವರು ಸಂಗೀತ ಸಂಯೋಜಕ ಹ್ಯಾರಿಸ್ ಜಯರಾಜ್ ಅವರೊಂದಿಗೆ ರೆಹನಾ ಹೈ ತೇರ್ರೆ ದಿಲ್ ಮೇ ಚಿತ್ರದಲ್ಲಿ "ಜರಾ ಜರಾ ಬಹಕ್ತಾ ಹೈ" ("ವಸೀಗರ" ಹಿಂದಿ ಆವೃತ್ತಿ) ಹಾಡನ್ನು ಹಾಡಿದರು. ಅಮಿತ್ ಹೆರಿಯವರ ಸಂಗೀತಕ್ಕೆ ಮಹೇಶ್ ದತ್ತಾನಿಯವರ 'ಮಾರ್ನಿಂಗ್ ರಾಗ'ದಲ್ಲಿ ಹಾಡಿದ್ದಾರೆ. ಅವರು ಹಿಂದಿ, ತಮಿಳು, ಭೋಜ್‌ಪುರಿ, ಕನ್ನಡ, ತೆಲುಗು ಮತ್ತು ಮಲಯಾಳಂ ಭಾಷೆಗಳಲ್ಲಿ ವಿವಿಧ ಚಿತ್ರಗಳಲ್ಲಿ ಹಾಡಿದ್ದಾರೆ. ಅವರು ೨೦೧೨ ರಲ್ಲಿ ಯಾನ್ ಮಾರ್ಟೆಲ್ ಅವರ ಪುಸ್ತಕ ಲೈಫ್ ಆಫ್ ಪೈನ ಚಲನಚಿತ್ರ ರೂಪಾಂತರದಿಂದ " ಪೈಸ್ ಲುಲಬಿ " ನಲ್ಲಿ ಸಂಯೋಜಕ ಮೈಕೆಲ್ ದನ್ನಾ ಅವರೊಂದಿಗೆ ಸಹಕರಿಸಿದರು.
ಸಂಗೀತ ಸಂಯೋಜನೆ
ಅವರು ಕಾಳಿದಾಸನ ಮೇಘದೂತಮ್‌ಗೆ ಸಂಗೀತ ಸಂಯೋಜಿಸಿದ್ದಾರೆ, ಶೀಜಿತ್ ನಂಬಿಯಾರ್ ಮತ್ತು ಪಾರ್ವತಿ ಮೆನನ್ ಅವರ ನೃತ್ಯ ಸಂಯೋಜನೆಯನ್ನು ಏಮ್ ಫಾರ್ ಸೇವಾ ನಿರ್ಮಿಸಿದ್ದಾರೆ. ಮೀರಾ-ಸೋಲ್ ಡಿವೈನ್‌ಗೆ ಅವರು ಸಂಗೀತ ಸಂಯೋಜಿಸಿದ್ದಾರೆ, ಚಿತ್ರಾ ವಿಶ್ವೇಶ್ವರನ್ ನೃತ್ಯ ನಿರ್ದೇಶನ ಮಾಡಿದ್ದಾರೆ, ಏಮ್ ಫಾರ್ ಸೇವಾ ನಿರ್ಮಿಸಿದ್ದಾರೆ. ಜಯಶ್ರೀ ಅವರು ಆಂಗ್ ಲೀ ಅವರ ಚಲನಚಿತ್ರವಾದ ಲೈಫ್ ಆಫ್ ಪೈ ನಲ್ಲಿ ಕೆಲಸ ಮಾಡಿದರು. ಅವರು " ಪೈಸ್ ಲಲ್ಲಾಬಿ " ಗಾಗಿ ಸಾಹಿತ್ಯವನ್ನು ಪ್ರದರ್ಶಿಸಿದರು, ಇದು ಅತ್ಯುತ್ತಮ ಮೂಲ ಗೀತೆ ವಿಭಾಗದಲ್ಲಿ ೨೦೧೨ ಆಸ್ಕರ್‌ಗೆ ನಾಮನಿರ್ದೇಶನಗೊಂಡಿತು. ಅವರು ನಟಿ ರೇವತಿ ಅವರ ಕೇರಳ ಕೆಫೆಯಲ್ಲಿ ವೆರುಕ್ಕು ನೀರ್ ಮತ್ತು ಮಗಲ್ ಚಿತ್ರಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ. ೨೦೦೪ ರಲ್ಲಿ, ಜಯಶ್ರೀ ಅವರು ಕ್ಲೀವ್ಲ್ಯಾಂಡ್ ಕಲ್ಚರಲ್ ಅಲೈಯನ್ಸ್ ನಿಯೋಜಿಸಿದ ಸಿಲಪ್ಪಾಧಿಕಾರಮ್ ನೃತ್ಯ ನಾಟಕಕ್ಕೆ ಸಂಗೀತ ಸಂಯೋಜಿಸಿದರು. ಅವರು ತಮ್ಮ ಆಲ್ಬಮ್‌ಗಳಾದ ಶ್ರವಣಂ, ಸ್ಮರಣಂ ಮತ್ತು ಹೆಚ್ಚಿನವುಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ.
ಆನುವಂಶಿಕತೆಯನ್ನು ಹಾದುಹೋಗುವುದು
೨೦೦೧ ರಲ್ಲಿ, ಜಯಶ್ರೀ, ಸಂಜಯ್ ಸುಬ್ರಹ್ಮಣ್ಯನ್ ಮತ್ತು ಟಿಎಂ ಕೃಷ್ಣ ಅವರೊಂದಿಗೆ 'ಪ್ರೊ. ಸಾಂಬಮೂರ್ತಿ, ದಾರ್ಶನಿಕ ಸಂಗೀತಶಾಸ್ತ್ರಜ್ಞ', ಪ್ರೊ. ಅವರ ಜೀವನ ಮತ್ತು ಸಮಯವನ್ನು ವಿವರವಾಗಿ ವಿವರಿಸಿದರು. ಸಾಂಬಮೂರ್ತಿ - ಪ್ರಖ್ಯಾತ ಭಾರತೀಯ ಸಂಗೀತಶಾಸ್ತ್ರಜ್ಞ. ಅವರ ಜನ್ಮ ಶತಮಾನೋತ್ಸವದ ನೆನಪಿಗಾಗಿ ಈ ಪುಸ್ತಕವನ್ನು ಪ್ರಕಟಿಸಲಾಗಿದೆ. ೨೦೦೭ ರಲ್ಲಿ, ಜಯಶ್ರೀ, ಟಿಎಮ್ ಕೃಷ್ಣ - ಪ್ರಮುಖ ಕರ್ನಾಟಕ ಗಾಯಕಿ ಮತ್ತು ಮೈಥಿಲಿ ಚಂದ್ರಶೇಖರ್ - ಜೆಡಬ್ಲ್ಯೂಟಿಯ ಹಿರಿಯ ಉಪಾಧ್ಯಕ್ಷರು ಒಟ್ಟಾಗಿ ವಾಯ್ಸ್ ವಿಥಿನ್ ಪುಸ್ತಕವನ್ನು ಬರೆದರು, - ಇದು ಹಿಂದಿನ ಪೀಳಿಗೆಯ ೭ ಶ್ರೇಷ್ಠ ಕರ್ನಾಟಕ ಮಾಸ್ಟರ್‌ಗಳ ಪ್ರವರ್ತಕ ಮನೋಭಾವವನ್ನು ಸೆರೆಹಿಡಿಯುವ ಒಂದು ರೀತಿಯ ಕಾಫಿ ಟೇಬಲ್ ಪುಸ್ತಕ.
ಜಯಶ್ರೀ ಅವರು ಮೊದಲ ಪೂರ್ಣಾವಧಿಯ ಕರ್ನಾಟಕ ಸಂಗೀತ ಚಲನಚಿತ್ರ 'ಮಾರ್ಗಜಿ ರಾಗಂ' ನಲ್ಲಿ ಕಾಣಿಸಿಕೊಂಡಿದ್ದಾರೆ, ಇದನ್ನು ನಿರ್ದೇಶಕ ಪಿ ಜಯೇಂದ್ರ ಅವರು ಪರಿಕಲ್ಪನೆ ಮಾಡಿದ್ದಾರೆ. ಇದು ಕರ್ನಾಟಕ ಸಂಗೀತವನ್ನು ಸಂಪೂರ್ಣ ವಿಭಿನ್ನ ಬೆಳಕಿನಲ್ಲಿ ತೋರಿಸಿದ ನೆಲದ ಮುರಿಯುವ ಸಾಹಸವಾಗಿತ್ತು. ೨೦೦೮ ರಲ್ಲಿ ಬಿಡುಗಡೆಯಾದ ಚಲನಚಿತ್ರವು ವೀಡಿಯೊ ಮತ್ತು ಧ್ವನಿ ರೆಕಾರ್ಡಿಂಗ್‌ಗಾಗಿ ಅತ್ಯುತ್ತಮ ಮತ್ತು ಇತ್ತೀಚಿನ ತಂತ್ರಜ್ಞಾನಗಳನ್ನು ಬಳಸಿದೆ. ಮುಂದಿನ ಪೀಳಿಗೆಗೆ ಸಂಗೀತವನ್ನು ತಲುಪಿಸುವ ತನ್ನ ಅನ್ವೇಷಣೆಯಲ್ಲಿ, ಅವರು ಟಿಎಂ ಕೃಷ್ಣ ಮತ್ತು YACM ಜೊತೆಗೆ ಸ್ವಾನುಭವವನ್ನು ಪ್ರಾರಂಭಿಸಿದರು. - ಒಂದು ವಾರದ ಅವಧಿಯ ಸಂಗೀತ ಉತ್ಸವ, ಸಂಗೀತದ ವಿದ್ಯಾರ್ಥಿಗಳಿಗೆ ಪ್ರತ್ಯೇಕವಾಗಿ ಇದನ್ನು ವಾರ್ಷಿಕವಾಗಿ ನಡೆಸಲ್ಪಡುತ್ತದೆ.
ಹಿಂತಿರುಗಿ ಕೊಡುವುದು
ಸಂಗೀತದ ಚಿಕಿತ್ಸಕ ಮತ್ತು ಗುಣಪಡಿಸುವ ಮೌಲ್ಯವನ್ನು ಅನ್ವೇಷಿಸುವಲ್ಲಿ ಜಯಶ್ರೀ ಗಮನಹರಿಸಿರುವ ಸಂಗೀತದ ಮತ್ತೊಂದು ಆಯಾಮವಾಗಿದೆ. ಅವರ ಟ್ರಸ್ಟ್ ಹಿಥಮ್ ಅಡಿಯಲ್ಲಿ ಅವರು ಆಟಿಸಂ ಸ್ಪೆಕ್ಟ್ರಮ್ನಲ್ಲಿ ಮಕ್ಕಳೊಂದಿಗೆ ಸಂಗೀತವನ್ನು ಹಂಚಿಕೊಂಡರು. ಅವಳು ಮತ್ತು ಅವಳ ವಿದ್ಯಾರ್ಥಿಗಳು ಮಂಜಕುಡಿಯ ಸ್ವಾಮಿ ದಯಾನಂದ ಶಾಲೆಯಲ್ಲಿ ಸಂಗೀತ ಕಲಿಸುತ್ತಾರೆ. ಅವರು ಸ್ವಲೀನತೆಯ ಮಕ್ಕಳನ್ನು ನೋಡಿಕೊಳ್ಳುವ ಕಿಲಿಕಿಲಿ, ಕರ್ನಾಟಕದ ಸಂಪೂರ್ಣ ಮತ್ತು ತಮಿಳುನಾಡಿನ ಸಂಕಲ್ಪ್‌ನಂತಹ ಸಂಸ್ಥೆಗಳೊಂದಿಗೆ ನಿಕಟವಾಗಿ ಕೆಲಸ ಮಾಡುತ್ತಿದ್ದಾರೆ. ಈ ಡೊಮೇನ್ ಜಯಶ್ರೀ ಮತ್ತು ಅವರ ವಿದ್ಯಾರ್ಥಿಗಳಿಗೆ ಗಂಭೀರವಾದ ನಿಶ್ಚಿತಾರ್ಥದ ವಿಷಯವಾಗಿದೆ. ಜಯಶ್ರೀ ಅವರು ಕೆಲಸ ಮಾಡಿದ ಇತರ ಕೆಲವು ಸಂಸ್ಥೆಗಳು: ದಿ ಬನ್ಯನ್ ಚೆನ್ನೈ (ಮನೆಯಿಲ್ಲದ/ಮಾನಸಿಕ ಅಸ್ವಸ್ಥ ಮಹಿಳೆಯರ ಪುನರ್ವಸತಿ), ವಸಂತ ಸ್ಮಾರಕ ಟ್ರಸ್ಟ್ (ಕ್ಯಾನ್ಸರ್ ರೋಗಿಗಳು), ಸ್ಟೆಪ್ಪಿಂಗ್ ಸ್ಟೋನ್ಸ್ ಆರ್ಫನೇಜ್ ಹೋಮ್, ಮಲೇಷ್ಯಾ, ಮಲ್ಟಿಪಲ್ ಸ್ಕ್ಲೆರೋಸಿಸ್ ಸೊಸೈಟಿ ಆಫ್ ಇಂಡಿಯಾ, ಬೆಂಗಳೂರು ] ಮತ್ತು ಇನ್ನಷ್ಟು.
ವಿವಾದಗಳು
೨೦೧೨ ರ ಲೈಫ್ ಆಫ್ ಪೈ ಚಿತ್ರಕ್ಕಾಗಿ ಅತ್ಯುತ್ತಮ ಮೂಲ ಗೀತೆ ವಿಭಾಗದಲ್ಲಿ ಆಸ್ಕರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡ "ಪೈಸ್ ಲಲಬಿ" ಗೆ ಬಾಂಬೆ ಜಯಶ್ರೀ ಬರೆದ ಸಾಹಿತ್ಯವನ್ನು ಮಲಯಾಳಂ ಕವಿ ಈರಾಯಿಮ್ಮನ್ ಥಂಪಿ ಮತ್ತು ಈರಾಯಿಮ್ಮನ್ ಥಂಪಿ ಸ್ಮಾರಕ ಟ್ರಸ್ಟ್ ತಂಪಿಯ ಲಾಲಿ ಓಮನತಿಂಕಲ್ ಕಿಡವೋ ವನ್ನು ನಕಲು ಮಾಡಲಾಗಿದೆ ಎಂದು ಆರೋಪಿಸಿದ್ದಾರೆ. ಜಯಶ್ರೀ ಅವರು ೨೦೧೧ ರಲ್ಲಿ ತಮ್ಮ ವಾತ್ಸಲ್ಯಂ ಆಲ್ಬಂನಲ್ಲಿ ಮಲಯಾಳಂ ಆವೃತ್ತಿಯಲ್ಲಿ 'ಓಮನತಿಂಕಲ್ ಕಿಡಾವೋ' ಅನ್ನು ಹಾಡಿದ್ದರು.
ಧ್ವನಿಮುದ್ರಿಕೆ
ಸ್ವಪ್ನ್ ಸುನೆಹೆರೆ(ಜೀವ ನಾಧಿ) ೨೦೧೫ರ ಬಾಹುಬಲಿ ದಿ ಬಿಗಿನಿಂಗ್
ಮಮತಾ ಸೆ ಭಾರಿ ೨೦೧೫ ಬಾಹುಬಲಿ ದಿ ಬಿಗಿನಿಂಗ್
ಬಾಹ್ಯ ಕೊಂಡಿಗಳು
ವರ್ಗ:ತಮಿಳು ಸಂಗೀತಗಾರರು ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಹಿನ್ನೆಲೆ ಗಾಯಕರು ವರ್ಗ:ಭಾರತೀಯ ಚಲನಚಿತ್ರ ಹಿನ್ನೆಲೆ ಗಾಯಕರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ